Akhirnya Jejak Juga Di The Shore Oceanarium Melaka

Perancangan
birthday tahun lepas
 di Melaka tak berapa menjadi sebab encik suami demam. Sempat ke Zoo Melaka je. Tahun ni ulang ke Melaka lagi dengan harapan dapat jejak tempat-tempat yang belum dijejaki lagi.
The Shore Oceanarium, salah satu tempat menarik yang wajib pergi bila bercuti di Melaka. Walaupun The Shore Oceanarium ni dah lama wujud sejak terbinanya bangunan The Shore ni tapi baru sekarang dapat jejak. Better late than never, orang putih kata.
Balik dari Masjid Selat Melaka, terus menuju ke The Shore. Sebelum masuk The Shore sempat makan tengahari dulu isi perut di Food point The Shore. Food point tak berapa nak besar dan banyak pilihan sangat.
Nak cepat dan kejar masa, kami pesan nasi ayam je yang cepat nak disediakan. Okaylah untuk alas perut sampai tak sempat nak digambarkan nasi ayam tu.
Siap makan terus ke The Shore Oceanarium. Masa kami sampai di pintu masuk The Shore Oceanarium, ada beberapa orang pengunjung yang baru tiba sedang membeli tiket. Okaylah tu tak ramai orang.
Nak masuk The Shore Oceanarium perlu sanitize dulu melalui pintu ni. Face mask wajib pakai sepanjang di The Shore Oceanarium. Jadi, tak ada chance lah ye nak buat face mask untuk bergambar pun sebab sentiasa dekat-dekat dengan pengunjung. Nak jaga jarak tu macam susahlah. Bagus juga pakai face mask setiap masa disini.
Harga tiket The Shore Oceanarium di website
Dewasa : RM40
kanak-kanak : RM30
Dewasa : RM30
Tambahan harga
3D Cinema Interactive Package : RM10
Feeding Frenzy Package : RM10
Kami beli tiket dengan harga RM40 seorang tapi dapat sekali dengan fridge magnet dan juga cermin mata 3D untuk tonton 3D cinema.
Sebelum masuk, Staff ingatkan supaya ikut syarat-syarat dan peraturan The Shore Oceanarium.
Sementara menunggu encik suami beli tiket, ambil gambar dulu sekitar kaunter pembelian tiket. Kalau ramai mesti sesak tempat ni. Bila tak ramai orang ni dapatlah kita bersuka ria ambil gambar tanpa manusia lain dalam gambar. Tak perlu edit dah.
Masuk-masuk je ada screen webcamera. Ambillah gambar sekeping buat kenangan disini.
Ikan pertama yang masuk dalam album gambar.
Seekor lobster yang menjadi tumpuan ramai sebab dia seekor je dalam aquarium ni.
Lorong ke 3D Cinema akan melalui Jungle Quest dan melihat life circle seekor katak.
Tengah healing ke tu?
Katak ni besar betul! Geli geleman tengoknya. Dah la kita ni fobia katak! Katak sinonim dengan kisah kasut sekolah kan... Siapa je tak ada pengalaman kasut sekolah dimasuki katak. Lagi-lagi katak lembik.
Ular pun ado! Katak-katak yang dibela akan diberikan kepada ular bila usia katak dah cukup matang.
Singgah di Cinema 3D, merasa pengalaman menonton secara 3D menggunakan cermin mata 3D yang diberikan. Menarik juga. Terasa berenang bersama dalam hidupan laut.
Ikan ikan yang dipamerkan semuanya menarik dan unik. Tak lepaskan peluang ambil seberapa banyak gambar yang boleh. Inipun dah ditapis tapis. Kalau letak semua boleh buat buku album agaknya.
Aquarium yang besar ni banyak betul ikan. Kalaulah ada sebesar ini kat rumah, boleh dijadikan terapi juga dapat tengok hidupan air setiap hari.
Nak juga bergambar di aquarium besar yang cantik ni. Batu karang dan ikan warna warni, ceria je tengok.
Shark doo doo doo
Ini ikan Piranha tapi bukan jenis berbahaya. Banyak juga dalam satu Aquarium ni.
Ikan apa tak tahu. Bentuk macam ikan bawal tapi lebih menarik berwarna kuning dan bertompok tompok.
Aquarium ni agak kotor airnya. Ikan dori pun tak rilek betul lincah kesana kemari. Dapat jugalah menangkap gambar walaupun tak sharp. Janji dapat.
Nampak pokok ni menarik dengan lampu lampu led neon. Ambillah sekeping dua.
Jom masuk ke ruangan Aqua Infinity Room pula.
Wow! Amazing lah bilik ni. Segalanya neon.
Ikan ikan pun berwarna neon
Hotspot yang wajib bergambar. Gigih menunduk nak masuk bawah ni untuk bergambar bersama anak-anak ikan.
Terowong Aquarium yang cantik. Ini kalau full sampai bawah mesti lagi menarik.
Okay jom masuk ke Living Fossil pula.
Terujanya tengok Aquarium silinder ni. Ikan arowana, ikan kelah besar-besar.
Si kuda laut pun ada. Tapi ada satu aquarium je lah. Ada 3 je pun.
Si Obor-obor yang sentiasa aktif. Ralit tengok pengerakan obor-obor yang tak reti duduk diam.
Tiket The Shore Oceanarium ni kena simpan buat kenangan tarikh birthday 7 Februari 2023.
Sambutan Birthday 2023 kononnya.
Tempat bagi makan ikan-ikan. Kalau nak bagi makan ikan kena tambah RM10 masa beli tiket. Kami tak beli, jadi hanya lalu je lah.
Macam biasa, exit akan melalui sourvenir shop. Di The Shore Oceanarium ni tak ada ambil gambar di pintu masuk. Jadi masa exit tak adalah gambar yang kena beli.
Lama juga kami masuk dari sebelum pukul 1 sampailah pukul 2 lebih macam tu. Puas hati datang jelajah The Shore Ocenarium ni bila tak ramai orang. Boleh berlama-lamaan dan tak perlu menunggu giliran untuk beratur di satu-satu tempat. Pengalaman yang menarik.
Underwaterworld Langkawi dah pergi (2010, entry lama dah tak ada) , The Shore Oceanarium Melaka dah jejak,
Pusat Ikan Hiasan PD
 dah pergi juga. Next, nak pergi Aquaria KLCC pula. Bawa budak-budak ni lagi seronok sebab dorang ni jenis excited tengok haiwan.
The Shore Oceanarium operating hours
Tutup : hari Rabu
Buka : 10:30 hingga 7:00 malam (waktu terakhir beli tiket pukul 6:30 petang)
The Shore Ocenarium terletak dalam bangunan The Shore Jalan Persisiran Bunga Raya, Kampung Bunga Paya Pantai, 75100 Melaka.


Telefilem Transit Terakhir (TV3)

Tonton
Telefilem Transit Terakhir
 ulang siaran pada hari Sabtu, 25 Februari 2023 pukul 10:00 malam di slot Cerekarama TV3. Telefilem Transit Terakhir dibintaangi pelakon Amar Asyraf, Fahrin Ahmad, Aleeza Kassim, Ruslan Salleh, Nisdawati dan ramai lagi.
TELEFILEM TRANSIT TERAKHIR
Waktu siaran : Sabtu, 25 Februari 2023, pukul 10:00 malam
Siaran TV : Slot Cerekarama TV3
Penulis skrip : Nor Azwanizan Awang
Pengarah : Ellie Suriaty
Produksi : Enuja Production Sdn. Bhd.
PELAKON
Amar Asyraf
Roslan Salleh
Elgi
Fahrin Ahmad
Aleeza Kassim
Lisdawati
Dato Zamshuri
Badrolshah Abd Manan
Isa Khan
Farah Khan
Ikhram Kamaruzaman
SINOPSIS TRANSIT TERAKHIR
Khalif seorang anak muda yang sering menghabiskan masa dengan berseronok dan berfoya-foya bersama rakan-rakannya. Khalif juga tidak mempunyai pekerjaan tetap kerana sikapnya yang terlalu memilih kerja.
Lantaran sikap itulah yang membuatkan kedua-dua orang tuanya iaitu Pak Akob dan Mak Nah begitu kecewa dengan Khalif. Apatah lagi Pak Akob yang telah berusia tetapi masih lagi gigih bekerja untuk menyara keluarga mereka.
Pak Akob bekerja sebagai seorang pemandu van jenazah dan dia amat disenangi oleh orang ramai. Dengan pekerjaan itulah dia menyara kehidupan keluarganya. Namun Khalif malu dengan pekerjaan bapanya itu.
Selepas ayahnya meninggal dunia, barulah kesedaran mula timbul dalam dirinya kerana terpaksa menjalankan aktiviti bisnes ayahnya.


Telefilem Trauma (TV3)

Tonton
Telefilem Trauma
, telefilem DFKL ulang siaran pada hari Sabtu, 11 Februari 2023 pukul 10:30 malam di TV3. Telefilem Trauma lakonan Janna Nick, Saharul Ridwan, Raja Afiq, Idris Khan, Zara Zya, dan Dayana Roza juga boleh tonton secara online menerusi portal tonton .
TELEFILEM TRAUMA
Waktu siaran : Sabtu, 11 Februari 2023, pukul 10:30 malam
Siaran TV : TV3
Penulis skrip : Sheila Rusly
Idea asal : Nur Liyana Shahrudin
Pengarah : Azman Yahya @Jinggo
Produksi : JS Pictures Sdn. Bhd.
PELAKON DAN WATAK
Janna Nick sebagai Roza
Saharul Ridwan sebagai Budin
Zara Zya sebagai Haneem
Dayana Roza sebagai Jaja
Raja Afiq sebagai Faz
Idris Khan sebagai Edi
Indah Emeerlda
SINOPSIS TELEFILEM TRAUMA
Kisah enam sekawan iaitu Roza, Budin, Haneem, Edi, Faz dan Jaja yang saling mengenali melalui laman sosial chatroom. Mereka berenam ada satu persamaan iaitu pernah mengalami trauma dalam hidup mereka.
Mereka memutuskan untuk bertemu dan mengambil percutian bersama dengan menyewa sebuah banglo. Roza menawarkan diri untuk menjadi penganjur percutian itu. Ketika mahu mengambil kunci rumah sewa daripada jiran, dia ditegur dengan satu pepatah iaitu adakah buaya menolak bangkai.
Malah seorang demi seorang yang masuk ke dalam pagar rumah terbabit ditegur oleh jiran sama dengan pepatah yang berbeza. Pada malam itu mereka mula berkongsi tentang perkara yang membuatkan mereka menjadi trauma. Kejadian aneh berlaku dan mereka tidak dapat keluar dari banglo itu.


UBI Superstar Live di Astro Warna

Kumpulan UBI iaitu Namie, Fad Bocey dan Sharif Zero tampil dengan program sendiri yang bertajuk "
UBI Superstar Live
". Juara Muzikal Supertar 3, UBI muncul dengan rancangan UBI Superstar Live bukan hanya bertiga tetapi bersama dengan pelawak Shuib Sepahtu dan Ajak Shiro.
UBI Superstar Live bersiaran secara langsung  dan ditayangkan secara eksklusif di saluran 107 Astro Warna. Penonton juga boleh strim menerusi On Demand di Astro Box dan aplikasi Astro GO untuk pilihan yang lebih fleksibel.
Tambah menarik lagi, UBI Superstar Live juga akan mengadakan satu episod istimewa raya iaitu UBI Superstar Raya yang akan mempersembahkan pentas muzikal komedi berkonsepkan Hari Raya Aidilfitri.
 UBI SUPERSTAR LIVE
Jumlah episod : 4
Mula siaran : 23 Februari 2023
Waktu siaran : Khamis, pukul 9:00 malam
Siaran TV : Astro Warna & Astro Go
Shuib kembali ke pentas LIVE komedi di Astro setelah lama berehat di pentas komedi. Penampilan pelawak Shuib pasti akan menarik para peminat sedia ada yang menunggu dirinya kembali ke pentas komedi. Dengan pengalaman bertahun lamanya, sudah pastinya Shuib mampu menambahkan lagi elemen spontan dalam jenaka mahupun lakonan dalam mengemudi UBI Superstar Live bersama.
Kehadiran Ajak pastinya akan menambahkan lagi kemantapan persembahan mingguan UBI Superstar Live dengan pengalamannya sejak menjadi peserta Raja Lawak. Cara penyampaian Ajak yang berbentuk nasihat sambil berjenaka turut merupakan pembaharuan serta keunikan yang mampu dibawakan menerusi siri kali ini. Malah, kepelbagaian dibawakan UBI, Shuib dan Ajak pasti menggamat lagi musim pertama UBI Superstar Live.
Bertepatan dengan tagline mereka ‘diam-diam ubi berisi’, persembahan sketsa daripada kelima-lima ahli memaparkan isu-isu kemasyarakatan dan nilai moral yang dapat memberi pengajaran berguna kepada para penonton.
Antara tarikan utama rancangan ini adalah penampilan rakan-rakan selebriti yang berbeza pada setiap minggu serta ramai lagi tetamu-tetamu undangan istimewa yang akan membuat kemunculan berdasarkan sketsa-sketsa yang dilakukan.

Selain itu, penggunaan Live Props dalam sketsa-sketsa mereka juga merupakan tarikan rancangan ini yang dibawa kembali daripada Muzikal Lawak Superstar musim ketiga kerana merupakan salah satu prop yang digemari para penonton.
Para penonton pada kali ini pasti akan lebih teruja untuk menyaksikan lagak ngeri Fad, Sharif Zero dan Namie yang bakal bertembung dengan Shuib dan Ajak di atas pentas yang sama, membawa bakat dan karakter masing-masing yang dipenuhi idea luar daripada kotak.
Episod 1 (24 Februari 2023)
Fad - Hang Lekir
Sharif - Hang Lekiu
Namie - Hang Kasturi
Shuib - Hang Tuah
Ajak - Hang Jebat
Artis jemputan
Che Man - Bendahara
Marsha Milan - Puteri Gunung Ledang
Remy Ishak - Sultan
Episod 2 (2 Mac 2023)- High Kansel
Namie - Ayam
Fad - Fakhri
Sharif - Naim
Ajak - Hakeem
Shuib - Kahar
Artis jemputan
Wan Sharmila - Cikgu Lala
Amir Ahnaf- Bekas Kapla
Episod 3 (10 Mac 2023)
Sharif - Dato' Merqeen
Namie - Aiman
Ajak - Tan Sri Ghani
Shuib - Pak Jakpor
Fad - Kadil
Artis jemputan
Wafariena - Datin Anna
Dato' AC Mizal- Inspektor Mazlan
Arteh
Episod 4 (17 Mac 2023)
Ajak - Ehsan
Fad - Faisal
Namie - Sidek
Shuib - Pak Yusof
Sharif - Pak Sarip
Artis jemputan
Arteh
Dayang Areeda - Cikgu Aisyah
Vanidah Imran (cameo)- Isteri Faisal
Sazali Samad (cameo) - Pengetua


Koleksi Surah Dan Ucapan Israk Mikraj 1444H (2023)

Israk Mikraj
 2023 di Malaysia jatuh pada hari Sabtu, 18 Februari 2023 bersamaan 27 Rejab 1444H. Peristiwa agung Israk dan Mikraj merupakan peristiwa penting dalam Islam di mana Baginda Rasulullah SAW dibawa dari Masjid Al-Haram ke Masjid Al-Aqsa kemudian diangkat ke langit dalam hanya satu malam.
Ini menunjukkan keagungan kuasa Allah SWT. Umat Islam wajib meyakini peristiwa ini sebagai bukti keimanan kepada Allah SWT dan Rasulullah SAW. Marilah kita mengambil ibrah dari peristiwa ini dengan penuh penghayatan dan ketakwaan.
Salam Israk Mikraj 1444H/ 2023
Koleksi Ayat/ SurahAl-Quran Dan Ucapan Salam Israk Mikraj 1444H (2023)
Salam Israk Mikraj 1444H
Firman Allah swt, maksudnya: “Iaitu orang-orang yang beriman kepada perkara-perkara yang ghaib, dan mendirikan (mengerjakan) sembahyang serta membelanjakan (mendermakan) sebahagian dari rezeki yang Kami berikan kepada mereka.” —
Surah Al-Baqarah 2 : 3
Salam Israk Mikraj 1444H
Firman Allah SWT,
سُبْحَانَ الَّذِي أَسْرَىٰ بِعَبْدِهِ لَيْلًا مِّنَ الْمَسْجِدِ الْحَرَامِ إِلَى الْمَسْجِدِ الْأَقْصَى الَّذِي بَارَكْنَا حَوْلَهُ لِنُرِيَهُ مِنْ آيَاتِنَاۚ إِنَّهُ هُوَ السَّمِيعُ الْبَصِيرُ

Maksudnya : “Maha Suci Allah yang telah menjalankan hambaNya (Muhammad) pada malam hari dari Masjid Al-Haraam (di Makkah) ke Masjid Al-Aqsa (di Palestin), yang Kami berkati sekelilingnya, untuk memperlihatkan kepadanya tanda-tanda (kekuasaan dan kebesaran) Kami. Sesungguhnya Allah jualah yang Maha Mendengar, lagi Maha Mengetahui.” —
Surah Al-Israa’ 17:1
Selamat memperingati Israk Mikraj 1444H
Firman Allah SWT, maksudnya : “Dan tiadalah Kami menjadikan pandangan (pada malam Mikraj) yang telah kami perlihatkan kepadamu melainkan sebagai satu ujian bagi manusia; dan (demikian juga Kami jadikan) pokok yang dilaknat di dalam Al-Quran; dan Kami beri mereka takut (dengan berbagai-bagai amaran) maka semuanya itu tidak menambahkan mereka melainkan dengan kekufuran yang melampau.”—
Surah Al-Isra’ 17 : 60
Selamat memperingati Israk Mikraj 1444H
Cahaya di antara cahaya. Allah membimbing siapa yang Dia kehendaki menuju cahaya"—
Surah An-Nur : 24 : 35
Selamat memperingati peristiwa Israk dan Mikraj 1444H
Sesungguhnya telah ada dalam diri Rasulullah itu suri teladan yang baik bagimu (iaitu) bagi orang yang mengharap (rahmat) Allah dan (kedatangan) hari kiamat dan dia banyak menyebut Allah.—
Surah al-Ahzab 33 : 21
Salam Israk Mikraj 1444H
Marilah kita jadikan peristiwa Israk Mikraj sebagai momentum dalam kehidupan untuk tetap tawaduk dan bertakwa kepada Allah SWT.
Salam Israk Mikraj 1444H/2023
Marilah bersama-sama menghayati makna dan roh disebalik peristiwa israk dan mikraj. Ia bukan sahaja mampu melahirkan keimanan takwa yang tinggi malah mencetuskan semangat jihad serta dakwa yang berterusan.
Salam Israk Mikraj 1444 Hijrah
Semoga syafaat Nabi Muhammad SAW selalu menyertai kita semua. Aamiin Ya Rabbal Alamin...
Selamat memperingati Israk Mikraj 1444H
Semoga kita sentiasa dapat meneladani Nabi Muhammad SAW
Salam Israk Mikraj 2023
Semoga kita semua menjadi umat Islam yang selalu mengenang perjalanan suci Rasulullah SAW.
Salam Israk Mikraj 1444H
Mari jadikan peristiwa Israk Mikraj ini sebagai dorongan bagi kita untuk memperbanyak melakukan amal kebaikan dan beribadah kepada Allah SWT.
Selamat memperingati Israk Mikraj 1444H
Semoga kisah perjalanan Nabi Muhammad SAW dapat mengingatkan kita kembali pada kuasa dan kebesaran Allah SWT.
Selamat memperingati peristiwa Israk Mikraj 1444 H
Semoga Allah SWT sentiasa melimpahi nikmat dan kurnia-Nya kepada hambaNya. Semoga syafaat Rasulullah SAW selalu menyertai perjalanan hidup kita di dunia. Aamiin Ya Rabbal Alamin...
Selamat memperingati peristiwa Israk Mikraj 1444 H
Semoga kita sentiasa mendapatkan berkah yang melimpah dari Allah SWT
Salam Israk Mikraj 2023
Marilah kita memohon berkat dan pengampunan dari Allah SWT. Semoga kita selalu dalam lindungan-Nya. Aamiin Ya Rabbal Alamin...
Salam Israk Mikraj 1444H
Rasa syukur dipanjatkan kepada Allah SWT yang telah mengutus Nabi Muhammad SAW untuk membimbing kita semua dari kegelapan ke jalan yang penuh cahaya terang. Semoga syafaat Nabi Muhammad SAW senantiasa menyertai hidup kita baik di dunia mahupun di akhirat.
Selamat memperingati Israk Mikraj tahun 1444 Hijrah
Meskipun roda kehidupan terus berputar, tapi tetap jadikan Nabi Muhammad SAW sebagai teladan untuk memberi panduan. Semoga Allah SWT selalu memberkahi kita semua. InshaAllah
Salam Israk Mikraj 2023
Mari kita jadikan peringatan Israk Mikraj ini sebagai awal untuk meningkatkan lagi amal ubudiyyah kita kepada Allah SWT sesuai dengan sunnah Rasulullah. Semoga kita selalu mampu menjaga solat dengan baik.
Salam Israk Mikraj 2023
Marilah kita memanfaatkan saat ini untuk lebih mendekatkan diri kepada Allah SWT.
Salam Israk Mikraj 2023
Sebuah intisari perjalanan yang agung menuju kesempurnaan iman dan takwa sebagai intisari-intisari kehidupan.
Salam Israk Mikraj 2023
Semoga peribadi diri menjadi yang lebih baik lagi mengikuti sunnah Rasulullah SAW.
Salam Israk Mikraj
Marilah kita mewujudkan jalinan ukhuwah islamiah, serta masyarakat yang tenteram dan damai.
Salam Israk Mikraj 1444H/2023
Semoga kita dapat memetik hikmah dan menjadikan peristiwa perjalanan Nabi Muhammad SAW sebagai teladan bagi diri kita.
Jadikan momen peringatan Israk Mikraj sebagai dorongan untuk meningkatkan amal dan ibadah kita kepada Allah SWT.
Selamat Memperingati Peristiwa Israk Mikraj
.
Selamat Memperingati Peristiwa Israk Mirkraj 2023
Marilah kita merenungkan perjalanan Nabi Muhammad SAW dan mencari inspirasi darinya. Semoga keberkahan selalu melimpahi kita semua.
Salam Israk Mikraj 2023
Marilah kita menguatkan tali persaudaran sesama saudara Islam. Sama-sama menjadi umat Nabi Muhammad SAW yang baik budi, tawaduk, jujur dan bertakwa pada Allah SWT.
Selamat memperingati peristiwa Israk Mikraj
Semoga kita senantiasa meneladani akhlak mulia baginda Rasulullah.
Selamat Israk Mikraj 1444H
Semoga Allah SWT sentiasa menuntun kita sebagai hamba yang tetap dijalan lurus yang diredhai oleh-Nya.
Salam Israk Mikraj 1444H
Jadikan peringatan ini sebagai suatu hal yang mendamaikan dan memberikan bukti bahawa Islam adalah agama penyayang. Semoga peristiwa Israk Miraj ini dapat memperkuatkan amalan kita akan kewajiban solat fardhu lima waktu.
Salam Israk Mikraj 1444H
Semoga Nabi Muhammad SAW sentiasa menjadi panutan bagi kita semua dalam menjalani kehidupan.
Selamat memperingati Israk Mikraj 1444H
Semoga syafaat Nabi Muhammad SAW sentiasa menyertai perjalanan hidup kita di dunia dan di akhirat kelak.
Selamat memperingati Israk Mikraj Nabi Muhammad SAW 1444H
Semoga peristiwa Israk Mikraj menjadi pengingatan bagi kita untuk lebih mendekatkan diri kepada Allah SWT seperti yang telah diajarkan oleh Rasulullah SAW.
Salam Israk Mikraj 1444H untuk seluruh umat Islam
Alhamdulillah kita bersyukur kepada Allah SWT yang telah mengirimkan seorang pemimpin yang menuntun dari kegelapan menuju cahaya terang benderang.
Selamat memperingati hari Israk Mikraj Nabi Muhammad SAW
Mari kita tingkatkan semangat kebersamaan dan kesatuan umat yang uswatun khasanah.
Salam Israk Mikraj 1444H
Semoga kita sentiasa mendapatkan syafaat dari junjungan kita Nabi Muhammad SAW.
Salam Israk Mikraj 1444H
Peristiwa Isra Miraj mengajarkan kita, seberat apa pun masalah yang dihadapi, dekatlah diri kepada Allah SWT. Nescaya ada jawaban yang tepat dari-Nya.
Salam Israk Mikraj 1444H
Mari wujudkan jalinan ukhuwah islamiyah menuju masyarakat yang tenteram, damai dan aman sentosa.
Salam Israk Mikraj 1444H
Semoga peristiwa Israk Mikraj Nabi Muhammad membawa kedamaian, berkat dan kegembiraan untuk kita dan keluarga.
Aamiin Ya Rabbal Alamin...


Mencuba Ultimate Mocha Affogato Ice Blended CBTL

Tiba-tiba macam teringin nak makan
Chicken and Mushroom Spaghetti
 dan Margherita Pizza The Coffee Bean & The Leaf (CBTL). Lalu kita pun minta encik suami belikan untuk makan malam. Mula nak delivery food by foodpanda je. Tapi lebih berbaloi beli sendiri kata encik suami. Kita pun ikutkan saja.
Alang-alang dah ke The Coffee Beand & Tea Leaf tu, cubalah sekali Ultimate Mocha Affogato Ice Blended. Agak lama juga ye tak kupi-kupi The Coffee Beand & Tea Leaf. Cuba minuman jenis affogato pula.
Affogato
The affogato is a dessert made with two main ingredients: vanilla ice cream and espresso. Originally invented in Italy, the word “affogato” literally translates as “drowned” in English. This is fitting, as the affogato is no more than a scoop of ice cream “drowned” in espresso.
Itu maksud affogato. Yang mudah saya faham ada aiskrim. Lama juga tak pekena mocha, campuran kopi dan coklat. Rasa Ultimate Mocha Affogato Ice Blended sedap macam rasa minuman yang kaya dengan dark chocolate.
Ada taburan seperti cookies dan whipped cream on the top. Pada saya, minuman Ultimate Mocha Affogato Ice Blended yang sedap. Rasa tak manis sangat dan sedap dinikmati. Peminat minuman mocha, boleh cuba Ultimate Mocha Affogato Ice Blended di The Coffee Bean & Tea Leaf.
Harga agak pricey sikit, RM18 kalau tak silap. Tapi kalau nak mencuba tu kira bolehlah kan.


Majlis Perkahwinan Anak Buah di Villa Rimba Flora Kota Damansara

Ikut perancangan keluarga, kami akan berkumpul pukul 11:30 di
Villa Rimba Flora Kota Damansara
. Jadi kami berdua check out awal sikit walaupun lokasi majlis dari
Manhattan Business Hotel
 tak jauh mana. Lebih kurang 15 minit macam tu.
Tapi kami checkout pukul 10:30 pagi. Biar awal nanti tak kelam kabut orang menunggu kita kan. Taknak lah buat orang tertunggu-tunggu gitu.
Kami sampai awal, lepak lepak dulu sementara menunggu yang lain tiba. Sempatlah sarapan roti dan kopi buat alas perut sementara menunggu nak makan nasi minyak lauk kenduri. Tak lama lepas tu barulah ahli keluarga lain sampai.
Ini kalilah anak buah merasa naik pelamin jadi raja sehari di majlis perkahwinan sebelah perempuan. Haritu buat majlis sebelah lelaki dulu di
Munir Avenu D'Kampung Stay
 tanpa pengantin sebab pengantin kuanratin COVID-19.
Ingatkan kena mengiring pengantin. Rupanya tidak. Keluarga sebelah pengantin lelaki terus masuk dalam dan duduk. Lepas tu barulah dimulakan dengan acara perarakan pengantin terus ke pelamin dan bacaan doa.
Pengantin pantang nampak camera. hehe...Sign love yang trending zaman now. Begitulah...
Cantik baju pengantin songket warna apa pun tak pasti. Kejap nampak hijau lembut, kejap nampak macam kuning lembut, kejap nampak macam warna coklat lembut.
Kemudian acara salam restu mak ayah pengantin kedua-dua pihak. Barulah pengantin makan beradap. Kita kacau kejap ambil gambar.
Lepas tu acara potong kek pula. Kek pengantin comel dengan hiasan bunga-bungaan segar berwarna warni. Ceria gitu. Ringkas dan menarik.
Sambil tu kita menjamu selera dengan nasi minyak dan lauk pauk kenduri kahwin. Yang ditunggu-tunggu sebab kita lama tak makan nasi minyak.
Lipatan napkin yang comel
Nasi minyak lauk ayam masak merah, daging masak apa tak tahu dan gulai nanas
Pencuci mulut ada macam-macam tapi tak mampu nak makan macam-macam juga. Merasa juga cendol dan laksa.
Laksa
Cendol
Pengantin bersama keluarga sebelah lelaki. Dua anak buah kiri kanan masih single. eh!
Dah siap makan-makan semua. Acara bergambar pula dengan keluarga. Tema keluarga warna grey dan pink macam haritu juga.
Sementara menunggu giliran, kita pun jelalah juga Villa Rimba Flora yang cantik sangat ni. Setiap sudut dan ruang dalam Villa Rimba Flora ni sangatlah menarik pandangan mata. Semua ruang hotspot instagrammable kot!
Izinkan pengantin lama berposing disini.
Tangga menuju kejayaan ke dalam Villa dari bahagian hadapan
Bahagian sisi Villa Rimba Flora
ruang makan open air di anjung luar villa
Lorong tepi ke ruang utama pelamin ada meja makan juga. Hujung lorong ni bermula pengantin berarak
Bahagian sisi dapur Villa
Kalau buat majlis malam pun menarik ada lampu macam ni. Bahagian bawah ruang pelamin dan bahagian atas bilik pengantin bersiap.
Landskap Villa Rimba Flora
Alhamdulillah selesai sudah majlis perkahwinan anak buah lelaki terpaling sulung di Villa Rimba Flora Kota Damansara. Tempat yang menarik dan cantik! Cantik mata memandang dengan design Villa, landskap dan tema flora.
Lepas ni barulah pengantin dapat honeymoon bila dah settle semuanya. Lega...


Zikir dan Doa Hari Jumaat

Amalan zikir dan doa setiap hari sangat digalakkan untuk Umat Islam mengamalkannya. Zikir hari Jumaat sangat mudah dibaca dan diingati.
Zikir Jumaat
ِيَا اللهُ
Ya Allah
Maksudnya : “Ya Allah.”
 Zikir maksudnya mengingati Allah. Zikir dilakukan berulang-ulang menyebut dan memuji Allah Yang Maha Besar, maha Pengasih dan maha Penyayang. Jika kita kasihkan Allah, percaya segala takdir yang ditimpakan ke atas kita adalah atas kehendak dan rencananya, maka ketepikan sedikit masa untuk mengingatinya bersungguh-sungguh dengan berzikir.
Paling tidak, selepas solat fardhu, bacalah 33 kali zikir tersebut. Jika ada 5 waktu, anda dah buat 165 kali dengan mudahnya. Begitu mudah untuk berzikir.
Zikir Ya Allah 1,000 kali sehari
Bacaan zikir Ya Allah yang dibaca berulang kali setiap hari sepanjang hari Jumaat, insha Allah akan memberikan kita ketenangan, semua rencana berjalan dengan mudah dan Allah membantu kita menyelesaikan segala masalah.
4 Kelebihan Zikir Ya Allah
1. Mengamalkan sebanyak 5000 kali setiap malam. In sha Allah hajatnya tercapai.
2. Membaca sebanyak 5000 kali setiap hari. In sha Allah akan dimurahkan rezeki.
3. Membaca Sebanyak 66 kali selepas solat Fardhu selama 66 hari. In sha Allah sentiasa mendapat kebaikan.
4. Membaca secara Istiqamah akan memperolehi sifat positif.
Doa hari Jumaat
Ya Allah pada pagi Jumaat yang mulia ini anugerahkanlah kami rahmatMu Ya Allah, tempatkanlah kami di dalam perlindunganMu Ya Allah.
Ya Allah, ampunkanlah dosa-dosa kami, dosa kedua ibubapa kami, seluruh keluarga kami, guru-guru kami, sahabat-sahabat kami serta sekalian muslimin dan muslimat di dunia ini.
Ya Allah, kami memohon kurniakanlah kepada kedua ibu bapa kami tempat yang istimewa di syurgaMu Ya Allah.
Ya Allah tenangkanlah hati kami dengan segala perkara yang menimpa kami Ya Allah.
Ya Allah, perkuatkanlah semangat kami untuk beramal kepadaMu Ya Allah.
Ya Allah kuatkanlah dan sempurnakanlah iman kami. Ya Allah, terimalah taubat kami.
Ya Allah, panjangkanlah umur kami, kurniakanlah kami keselamatan dan kesihatan yang baik.
Ya Allah tunjukkanlah kami jalan yang lurus dan benar.
Ya Allah berkatilah kehidupan kami di dunia dan di akhirat dan masukkan kami ke dalam syurga FirdausMu Ya Allah.
Ya Allah didiklah diri kami untuk menerima segala kepahitan hidup dengan sabar dan reda kerana setiap kepahitan itu Engkau telah janjikan ganjaran baik-baik.
Ya Allah bimbinglah kami dalam menjaga hati kami, bantulah kami dalam menjaga akhlak kami, pimpinlah kami dalam menjaga lisan dan perbuatan kami dan peliharalah diri kami daripada membeci dan dibenci.
Ya Allah janganlah kami dilalaikan daripada mengerjakan amal bakti oleh perbuatan berlumba-lumba untuk mendapatkan harta benda, pangkat serta pengaruh.
Ya Allah Ya Tuhan kami, kami memohon ke hadratMu, berikanlah kami kekuatan, taufiq dan hidayahMu supaya dapat kami memperbaiki diri kami.
Dorongkanlah kami utk mempertingkatkan keimanan kami, menambah ilmu kami serta amalan baik kami.Sesungguhnya kami adalah kepunyaanMu Ya Allah dan kepadaMu jualah kami kembali.
Masukkanlah kami ke dalam golongan orang-orang yang dilimpahi dengan berbagai-bagai kebaikan dan hidayahMu Ya Allah. Amin Ya Rabbal Alamin.
Doa ini sumber daripada Datuk Wira Dr. Maznah Hamid. Wajar dijadikan contoh untuk kita berdoa kerana tidak ada doa yang khusus untuk hari jumaat melainkan doa yang ikhlas daripada hati kita tentang apa yang kita nak. Itu sahaja.
Dalam doa itu wajarlah diisi dengan rendah diri, minta keampunan, kerahmatan, hidayahNya dan kemudahan dalam menjalani kehidupan yang berliku-liku ini dengan jiwa yang tenang lagi selamat. Moga-moga Allah menjaga kita. Wallahu’alam.
baca juga :
doa hari Jumaat quotes
Semoga perkongsian zikir dan doa hari Jumaat ini dapat memberikan manfaat untuk dijadikan amalan zikir harian sepanjang hari.
Sesungguhya zikir kita kepada Allah adalah untuk diri kita sendiri agar hati lebih tenang, fikiran dan jiwa lebih tenteram, diampunkan segala dosa, dan diberi kemudahan hidup di dunia dan akhirat.
Wallahu’alam...
sumber :
taqwa
,
akumuslim


4 Menu Air Berbuka Puasa Khairul Aming 2023

"Hey, What’s Up Guys", Siapa yang tak kenal dengan tagline Pempengaruh yang bernama Khairul Aming ni kan. Setiap menu masakan Khairul Aming pasti trending dan viral. Sebab mudah dan buat kecur liur. Tambah-tambah lagi di bulan puasa ni.
Bulan puasa 2022 tahun lepas Khairul Aming kongsikan 4 menu air berbuka puasa air limau asam boi, air susu pisang gula melaka, air fresh fruit tea dan air buah naga laici
baca juga :
resipi 4 menu air berbuka khairul aming 2022
Ramadan 2023 kali ini Khairul Aming kembali lagi dengan 4 menu air berbuka puasa yang sedang trending di media sosial.
4 menu air berbuka puasa. Semua senang nak buat, bahan pun tak banyak. Mohon bersabar belum waku berbuka puasa lagi. —Khairul Aming.
Video berdurasi 2 minit 42 saat yang dimuat naik pada Khamis, 23 Mac 2023 hari pertama berpuasa Khairul Aming berkongsi cara penyediaan 4 menu air iaitu teh bunga longan, Orange juice soda (jus oren soda), bandung laici dan coconut shake gula melaka.
4 menu air berbuka puasa Khairul Aming 2023
Teh bunga longan
Orange juice soda
Bandung laici
Coconut shake gula melaka
Resipi air teh bunga longan Khairul Aming
Bahan-bahan
2 tin air teh bunga
6-7 biji limau nipis
Asam boi putih
1 tin isi buah longan
Ais
Cara penyediaan
Masukkan ais ke dalam mangkuk dan tuangkan 2 tin air teh bunga.
Masukkan limau nipis, asam boi dan 1 tin isi buah longan.
 Kacau sebati dan sedia untuk dihidang.
Resipi air orange juice soda Khairul Aming
Bahan-bahan
Jus oren (ready to drink)
Aiskrim soda
Daun pudina
Buah lemon
Ais
Cara penyediaan
Masukkan ais ke dalam jag dan tuangkan jus oren separuh jag.
Tambahkan soda sehingga penuh jag.
 Tambahkan hirisan lemon dan daun pudina.
Kacau semua bahan dan siap untuk dihidang. Rasa masam manis yang fresh sangat.
Resipi air bandung laici Khairul Aming
Bahan-bahan
Ais
1 tin susu cair
2 tin laici
Sirap ros
Cara penyediaan
Masukkan satu tin laici ke dalam blender.
Kemudian, masukkan 1 tin susu cair.
Blend kedua-dua bahan tersebut sehingga tekstur dia creamy.
Tuangkan bahan yang telah di blend tadi ke dalam jag yang telah diisi ais. Kemudian tambahkan sirap ros dan 1 tin laici.
Kacau sebati dan boleh sedia untuk dihidangkan.
Resipi air coconut shake gula melaka
Bahan-bahan
1 biji air kelapa
Aiskrim vanilla
3 sudu pekat manis
3 sudu air gula melaka
Ais
Cara penyediaan
Masukkan ais serta 1 biji air kelapa ke dalam blender.
Masukkan 3 sudu susu pekat.
Masukkan 3 sudu air gula melaka bersama 5 scoop aiskrim vanilla.
Blend kan semua bahan sehingga sebati.
Tuangkan bahan yang di blend tadi ke dalam jag dan tambahkan sedikit isi kepala serta aiskrim vanilla.
Kacau dan sedia untuk dihidangkan. Rasa yang terlalu manis dan sangat fresh untuk dinikmati ketika buka puasa.
Menu air berbuka Khairul Aming ni memang menggoda betul. Mudah dan menyelerakan sungguh. Selamat mencuba. Boleh rujuk video perkongsian dari Khairul Aming sendiri di TikTok.

@khairulaming
 4 Menu Air Berbuka. Semua senang nak buat, bahan pun tak banyak. Mohon bersabarr belum waktu berbuka lagi haha 🤣. Untuk menu ni aku nak ajak @kemey @fazleyjalal @isaac osman untuk buat menu berbuka ni. Korang jangan lupa buat video masak bulan puasa ni and guna hashtag
#InspirasiRamadan

#BukaPuasa

♬ original sound  - Khairulaming


Drama Abang Muazzin (TV2)

Abang Muazzin
, drama terbaharu TV2 sepanjang bulan Ramadan lakonan Amar Ashraf, Nazeera Sardi, Kuna Muzani, Aishah Atan, Amir Raja Lawak dan ramai lagi. Drama Abang Muazzin episod 1 mula bersiaran pada hari Khamis, 23 Mac 2023 pukul 6:00 petang dan bersiaran setiap hari  di TV2.
DRAMA ABANG MUAZZIN
Jumlah episod : 30
Mula siaran : 23 Mac 2023
Waktu Siaran : Setiap hari, pukul 6.00 petang
Siaran TV : TV2
Idea Asal : Najmie Maziez
Penulis skrip : Mazelan Manan & Najmie Maziez
Pengarah : Wan Cromok
Produksi : Juanridz Pictures Sdn. Bhd.
PELAKON
Amar Ashraf
Nazeera Sardi
Kuna Muzani
Aishah Atan
Amir Raja Lawak
Hanis Nabila
Hafidzuddin Fazil
Amanda Misbun
Erry Putra
Hamidah Wahab
Aleza Shadan
Haziq Haiqal Adam
SINOPSIS DRAMA ABANG MUAZZIN
Mengisahkan tentang muazzin muda berdepan dengan ketegasan imam dan segelintir masyarakat yang sangat mementingkan imam jemputan namun dengan bantuan seorang gadis, peluang Muazzin yang belajar di sekolah tahfiz untuk menjadi imam diterima serta niatnya untuk mengukuhkan ekonomi mereka bagi menyambung pelajaran di Mesir menjadi kenyataan.


Filem Pendek Aidil & Atok (Youtube Fatijja TV)

Aidil & Atok, sebuah filem pendek yang disiarkan di saluran Youtube Fatijja TV pada bulan Ogos 2022 arahan Fauziah Dato' Ahmad Daud A.M.N dibintangi pelakon Zaidi Omar, Aiman Badrul dan Alexander Zulkarnain.
Filem pendek Aidil & Atok, karya berbentuk Islamik merupakan filem pendek kedua Fauziah bersama Yayasan Ammirul Ummah selepas Iqra sebagai terjemahannya terhadap maksud berwakaf Al-Quran.
Seni menjadi medium bagi menyalurkan mesej dan dakwah, sesuai perlantikannya sebagai Premier Volunteer untuk yayasan itu.
Kisah Aidil & Atok Digarap daripada cerita tulisan Slen Fadzil mengenai wakaf pembangunan masjid yang dihasilkan untuk Yayasan Amirul Ummah itu diambil daripada sudut pandangan anak kecil bernama Aidil (Aiman Badrul).
Aidil mengumpul duit belanja sekolah pemberian datuknya untuk diwakafkan ke masjid, sebagai saham buat ibu bapanya yang sudah meninggal dunia. Kisah ini diselitkan dengan elemen kasih sayang dan kekeluargaan, serta pembentukan akhlak murni seawal usia kecil.
Ia memberi gambaran betapa indahnya Islam yang sepatutnya menjadi amalan hidup kita semua secara sederhana.
Atok..Macamana Kita Nak Masuk Syurga?
FILEM AIDIL & ATOK
Siaran : Youtube Fatijja TV
Pengarah : Fauziah Dato' Ahmad Daud A.M.N
Cerita Asal dan penulis skrip : Slen Fadzil @AbgSlen Kedah
Terbitan : Yayasan Ammirul Ummah
PELAKON DAN WATAK
Zaidi Omar sebagai Atok
Aiman Badrul sebagai Aidil
Alexander Zulkarnain
SINOPSIS FILEM AIDIL & ATOK
Aidil adalah contoh kanak-kanak yang mendapat didikan yang sebaik-baiknya daripada Atoknya selepas menjadi anak yatim piatu.
Aidil juga diberi hidayah untuk berbakti kepada arwah dan ibunya dalam cara yang mudah. Aidil yang mengumpul duit perbelanjaan sekolah yang diberi datuk untuk diwakafkan kepada masjid sebagai saham buat ibu bapanya yang sudah meninggal dunia.
Segala perbuatan Aidil itu mampu dikesan oleh Atuknya yang begitu tersentuh dan terharu dengan pengorbanan Aidil.
Tunas pokok yang kecil akan pasti bercambah menjadi ranting dan dahan yang kukuh andai dibajai dengan baik lagi sempurna


Terjebak Juga Buat Air Teh Bunga Longan Khairul Aming

Jejaka "Hey, What’s Up Guys" ni punya fenomena lain macam kan. Segala menu dia buat semua trending viral. Sejak keluar menu air berbuka Khairul Aming mesti bahan-bahan tu terlajak laris laku di kedai dan pasaraya. Ada yang naik harga terus gara-gara Khairul Aming punya menu viral.
Yelah, benda tengah laku kan. Tuan kedai pun ambil peluang naikkan harga. Nak untung lebih. Gara-gara resipi Khairul Aming juga viral screenshot par isteri senaraikan barang-barang untuk cuba menu Khairul Aming.
Saya pun ikut terjebak sekali. Teringin nak cuba menu air berbuka air teh bunga longan Khairul Aming. Alang-alang ada stok air teh bunga dan asam boi di rumah. Cuma tinggal beli limau nipis dan buah longan dalam tin je. Lagipun resipi menu air teh bunga ni terpaling mudah antara
4 menu air berbuka Khairul Aming
 tu.
Resipi air teh bunga longan Khairul Aming
Bahan-bahan
2 tin air teh bunga
6-7 biji limau nipis
Asam boi putih
1 tin isi buah longan
Ais
Cara penyediaan
Masukkan ais ke dalam mangkuk dan tuangkan 2 tin air teh bunga.
Masukkan limau nipis, asam boi dan 1 tin isi buah longan.
Kacau sebati dan sedia untuk dihidang.
Rasa air teh bunga longan resipi Khairul Aming ni memang sedap sangat. Refreshing! Kena minum sejuk sejuk ada ais baru sedap.
Kalau tak silap, dalam video nampak macam
limau kesturi
 tapi dalam resipi tulis limau nipis. Ke? Saya guna limau nipis. Limau kesturi guna sikit je. Risau masam sangat. Tapi rasa balance dah sebab letak air longan yang manis tu.


Surah Al-Fatihah Jawi, Rumi serta Maksudnya Dan Kelebihan Surah Al-Fatihah

Surah Al-Fatihah
 adalah Pembukaan dimana surah ini diturunkan di Mekah dan diturunkan selepas Surah Al-Muddathir. Surah al-Fatihah merupakan surah yang wajib dibaca di dalam solat. Tanpa bacaan surah Al-Fatihah, tidak sah solat seseorang itu. Memahaminya juga umpama kita memahami tafsiran kitab Allah yang diturunkan.
Surah Al-Fatihah
Surah Al-Fatihah mengandungi 7 ayat dan merupakan surah pertama yang diturunkan lengkap keseluruhan ayat bagi sebuah surah dan termasuk dalam surah Makkiyyah.
Surah ini dinamakan Al-Fatihah yang bermaksud Pembukaan kerana surah ini ialah surah yang pertama dalam Al-Quran dan dijadikan sebagai permulaan Al-Quran.
Disebabkan pelbagai keistimewaan surah Al-Fatihah ini, ia diberi banyak gelaran dan mempunyai lebih daripada satu nama, antaranya :
Ummul Quran/ Ummul Kitab – bermaksud ibu / induk al-Quran kepada semua isi Al-Quran
Al-Sab’al-Mathani/ As-Sab'ul Matsaani – bermaksud 7 ayat yang sentiasa diulang-ulang dalam solat.
Fatihah – bermaksud pembuka al Quran
As Syifa – bermaksud penawar atau penyembuh
Ar Ruqyah – bermaksud doa
Al Hamd – bermaksud puji-pujian
Membaca surah Al-Fatihah adalah salah satu rukun solat, di mana ianya bermaksud kita membaca surah ini sebanyak 17 kali sehari semalam. Satu kerugian sekiranya membaca surah Al-Fatihah tanpa menghayati isi kandungan surah tersebut.
baca juga :
cara sedekahkan Al-Fatihah untuk diri sendiri
 Bacaan surah Al-Fatihah ayat 1-7 lengkap serta maksudnya
بِسْمِ اللّٰهِ الرَّحْمٰنِ الرَّحِيْمِ
Bismillahirrahmanirrahim
Dengan nama Allah, Yang Maha Pemurah, lagi Maha Mengasihani,
اَلْحَمْدُ لِلّٰهِ رَبِّ الْعٰلَمِيْنَۙ
Alhamdulillahi rabbil 'alamin
Segala puji bagi Allah, Tuhan seluruh alam,
الرَّحْمٰنِ الرَّحِيْمِۙ
Arrahmaanirrahiim
Yang Maha Pemurah, lagi Maha Mengasihani,
مٰلِكِ يَوْمِ الدِّيْنِۗ
Maaliki yaumiddiin
Yang Menguasai pemerintahan hari Pembalasan (hari Akhirat),
اِيَّاكَ نَعْبُدُ وَاِيَّاكَ نَسْتَعِيْنُۗ
Iyyaka na'budu waiyyaaka nastaiin,
Engkaulah sahaja (Ya Allah) Yang Kami sembah, dan kepada Engkaulah sahaja kami memohon pertolongan,
اِهْدِنَا الصِّرَاطَ الْمُسْتَقِيْمَ ۙ
Ihdinashirratal mustaqim
Tunjukilah kami jalan yang lurus
صِرَاطَ الَّذِيْنَ اَنْعَمْتَ عَلَيْهِمْ ەۙ غَيْرِ الْمَغْضُوْبِ عَلَيْهِمْ وَلَا الضَّاۤلِّيْنَ
Shiratalladzina an’amta alaihim ghairil maghduubi alaihim waladhaalin
Iaitu jalan orang-orang yang Engkau telah kurniakan nikmat kepada mereka, bukan (jalan) orang-orang yang dimurkai ke atas mereka, dan bukan pula (jalan) orang-orang yang sesat.
Kelebihan Surah Al-Fatihah
Membaca surat Al-Fatihah juga  boleh digunakan sebagai bacaan ruqyah. . Selain itu, beberapa kelebihan yang terdapat pada surah Al-Fatihah apabila kita amalkan dengan membacanya setiap hari dalam apa jua keadaan selain dibaca dalam solat.
Membaca surah Al-Fatihah seolah-olah mendapat pahala seperti membaca sepertiga Al-Quran.
Setiap satu ayat ddaripada surah Al-Fatihah menjadi penutup satu pintu neraka.
Mereka yang membaca surah Al-Fatihah ini seolah-olah telah sedekahkan emas di jalan Allah SWT.
Memudahkan memperolehi ilmu pengetahuan serta membersihkan hati dan fikiran
Dapat mengabulkan hajat seseorang jika membacanya sebanyak 40 kali setiap kali selepas solat Maghrib dan solat sunat.
Membacanya sebanyak 41 kali sewaktu makan sahur, atas izin Allah SWT rezeki individu yang mengamalkannya akan dipermudahkan.
Mengelakkan daripada sebarang gangguan sewaktu tidur.
Membaca Surah Al-Fatihah menjadi rutin harian penting untuk tujuan ibadah, rawatan, perlindungan, dan mendapat keberkatanNya di manadi dalam Surah Al-Fatihah terdapat zikir dan tahmid yang terbaik buat mereka yang membacanya. Ia juga sebagai pengajaran Allah SWT kepada para hambaNya adab berdoa dan meminta pertolongan.
Wajarlah kita sebagai Muslim untuk menghayati kehebatan surah Al-Fatihah dan sentiasa mengamalkannya dalam kehidupan harian.


Drama Andai Itu Takdirnya (Astro Ria)

Tonton
Drama Andai Itu Takdirnya
 mula bersiaran pada 6 Mac 2023. Drama Andai Itu Takdirnya merupakan drama adaptasi novel Andai Itu Takdirnya 1 & 2 karya penulis Siti Rosmizah.
Drama bersiri 60 episod arahan Jamal Khan, Andai Itu Takdirnya dibintangi oleh Shukri Yahaya dan Hannah Delisha akan mengisi slot Megadrama di Astro Ria setiap hari Isnin hingga Khamis pukul 10:00 malam.
Andai Itu Takdirnya juga boleh distrim menerusi On Demand di Astro Box dan aplikasi Astro GO untuk pilihan yang fleksibel.
DRAMA ANDAI ITU TAKDIRNYA
Jumlah episod : 60
Mula siaran : 6 Mac 2023
Waktu Siaran : Isnin-Khamis, pukul 10:00 malam
Siaran TV : Slot MegaDrama Astro Ria
Penulis skrip : Wan Mahani Wan Hassan & Liza Ali
Pengarah : Jamal Khan
Produksi : SR One Sdn. Bhd.
PELAKON DAN WATAK
Shukri Yahaya sebagai Syed Aizril
Hannah Delisha sebagai Aleya
Puteri Sarah Liyana sebagai Umairah
Idzham Ismail sebagai Ikram
Dayang Areeda sebagai Sharifah Emilin
Razman Mahayuddin sebagai Faizal
Zulkifli Ismail sebagai Syed Abas
Aida Khalida sebagai Syarifah Aisyah
Esma Daniel sebagai Syed Rahim
Laila Nasir sebagai Sharifah Rosnah
Atikah Suhaime sebagai Sharifah Azreen
Hariz Hamdan sebagai Azhar
Nur Dhia Irdina sebagai Dania Arisya
SINOPSIS NOVEL ANDAI ITU TAKDIRNYA
Aleya, seorang gadis berasal dari keluarga sederhana. Dia menyimpan perasaan pada seorang anak tokoh korporat yang juga rakan kuliahnya di universiti di United Kingdom, Syed Adam Aizril. Syed Aizril digilai ramai wanita kerana ketampanan dia.
Hidup dia yang kaya menjadikan Syed Aiziril seorang yang berlagak dan sombong. Tanpa di duga telah berlaku satu insiden yang menyatukan Syed Aizril dan Aleya. Mereka telah diperangkap oleh Faizal hingga ditangkap khalwat.
Syed Aizril tidak boleh terima dia menuduh Aleya yang perangkap dia semata-mata hendak hidup senang. Syed Aizril dan Aleya disatukan dalam satu majlis pernikahan yang sederhana. Bapa Aleya, Encik Idris begitu kecewa, namun dia tetap hadir untuk mewalikan anaknya.
Ibu bapa Syed Aizril pun sama, mereka kecewa namun terpaksa menerima. Puan Sri Sharifah Aishah mama Syed Aizril begitu membenci Aleya begitu juga dengan emak saudaranya, Sharifah Rosnah. Sepupu Syed Aizril, Sharifah Emilin, yang sepatutnya menjadi isteri Syed Aizril begitu kecewa.
Aleya melalui dugaan dalam hidupnya dengan Syed Aizril menyeksa hidupnya. Namun takdir penentu segalanya, Syed Aizril ditimpa kemalangan namun mampukah Aleya memaafkan semula lelaki yang telah menyeksa kehidupannya tanpa belas?
SINOPSIS NOVEL ANDAI ITU TAKDIRNYA 2
Syed Aizril dan Aleya melayari bahtera hidup yang bahagia bersama anak-anak. Lapan tahun hidup berumah tangga begitu indah dan manis rasanya. Datin Sharifah Rosnah tidak dapat menerima takdir yang tersurat buat arwah anaknya.
Hati itu masih hitam dengan dendam kesumatnya! Faizal pula, penjara masih tidak menginsafkannya. Kebencian pada Syed Aizril dan Aleya begitu mendalam sekali. Janjinya! Aleya dan Syed Aizril akan hidup merana! Sharifah Azreen hadir dengan visi untuk memiliki cinta Syed Aizril. Dugaan yang melanda dalam hidupnya, mengoyahkan hati lelaki ini.
Janji pada isterinya dilupakan begitu saja. Hati Syed Aizril sudah tepu dengan ego! Dan ego itu, akhirnya menghancurkan hidupnya. Saat ini, penyesalan dah tak berguna. Hati Aleya sudah mati buatnya! Perlu ke Aleya berpaling lagi?
Lelaki itu sudah menghancur lumatkan hatinya! Lelaki itu menyeksanya! Lelaki itu mengkhianati cintanya! Andai Itu Takdir-NYA, Aleya redha.


Siaran Lansung (Live) Tonton Anugerah Drama Sangat 2023 (TADS 2023)

Siaran Lansung Tonton Anugerah Drama Sangat 2023
 (TADS2023) bersiaran secara lansung dari Dewan Perdana, Pusat Konvensyen Antarabangsa Putrajaya (PICC) pada hari Ahad, 12 Mac 2023 pukul 9:00 malam di TV3 yang menampilkan gandingan 2 pengacara hebat iaitu Sherry Alhadad dan Sharifah Shahirah.
Juga boleh strim langsung Tonton Anugerah Drama Sangat 2023 online secara HD melalui laman web Tonton, xtra atau di aplikasi Tonton yang boleh dimuat turun dari Google Play atau App Store.
TONTON ANUGERAH DRAMA SANGAT 2023 (TADS 2023)
Waktu siaran : Ahad, 12 Mac 2023 pukul 9:00 malam
Siaran TV : TV3,
tonton
 atau
xtra
Pengacara : Sherry Alhadad dan Sharifah Shahirah
Tonton Anugerah Drama Sangat 2023 (TADS 2023)
Anugerah Drama Sangat 2023 kembali untuk edisi tahun kedua iaitu TADS 2023 dengan kerjasama Tonton. adalah sebuah majlis anugerah berprestij anjuran TV3 melalui jenama Drama Sangat dengan tagline, Lagi Drama Lagi Rasa! Tarikh Anugerah Drama Sangat berlangsung pada hari Ahad, 12 Mac 2023 di PICC, Putrajaya dan disiarkan di saluran TV3.
Anugerah Drama Sangat bertujuan untuk mengiktiraf dan menghargai warga penerbitan yang menjadi penyedia kandungan kreatif drama tempatan di Malaysia. Anugerah Drama Sangat Julung Kali Diadakan pada 2023. pada Malam anugerah Anugerah Drama Sangat, rakan digital adalah XTRA dan rakan media adalah BH dan Harian Metro
Antara barisan artis tanah air yang akan menggalas tanggungjawab sebagai penyampai anugerah malam Anugerah Drama Sangat 2023 adalah Ummi Nazeera, Nabila Huda, Meerqeen, Anna Jobling, Fasha Sandha, Datuk Rosyam Nor, Aniq Suhair, Siti Khadijah Halim dan ramai lagi.
Acara malam kemuncak Anugerah Drama Sangat dimeriahkan lagi dengan persembahan penyanyi tanahair iaitu Stacy, Mimi Fly, Liza Hanim, Misha Omar, Bella Astillah, Wani Kayrie, Ayda Jebat, Fyna Jebat, Haqiem Rusli, Afieq Shazwan, Amir Masdi, Rahmad Mega, Zaki Yamani, Yamani Abdillah dan Hael Husaini.
Anugerah Drama Sangat 2023 memperkenalkan dua kategori baharu iaitu Anugerah BBNU Tonton dan Oppa Pilihan Tonton. Kategori Oppa Pilihan Tonton adalah kolaborasi bersama tvN Asia dengan menyenaraikan pelakon Korea Selatan yang membintangi drama popular tvN.
15 kategori yang dipertandingkan dalam Tonton Anugerah Drama Sangat 2023 (TADS 2023)
Drama Terbaik
Drama Popular
Drama Terbaik 8TV
Pengarah Terbaik
Penulis Skrip Terbaik
Pelakon Lelaki Terbaik
Pelakon Wanita Terbaik
Pelakon Lelaki Popular
Pelakon Wanita Popular
Pelakon Antagonis Terbaik
Pasangan Drama Terbaik
OST Terbaik
Drama Novel Adaptasi Terbaik
Anugerah BBNU Tonton
Oppa Pilihan Tonton (Dengan kerjasama tvN)
Anugerah kategori undian penonton mempertandingkan 8 kategori iaitu drama popular, drama adaptasi novel terbaik, pelakon lelaki popular, pelakon wanita popular, pasangan drama terbaik, OST terbaik, Anugerah BBNU Tonton dan Oppa Pilihan Tonton.
Manakala anugerah kategori penilaian juri professional ialah drama terbaik, pengarah terbaik, penulis skrip terbaik, pelakon lelaki terbaik, pelakon wanita terbaik dan pelakon antagonis terbaik.
Kategori Oppa Pilihan Tonton, 30 peratus undian adalah daripada undian peminat dan 70 peratus adalah daripada juri profesional.
Senarai pemenang Tonton Anugerah Drama Sangat 2023 (TADS 2023)
Drama Terbaik -
Drama Popular -
Drama Terbaik 8TV -
Pengarah Terbaik -
Penulis Skrip Terbaik -
Pelakon Lelaki Terbaik -
Pelakon Wanita Terbaik -
Pelakon Lelaki Popular -
Pelakon Wanita Popular -
Pelakon Antagonis Terbaik -
Pasangan Drama Terbaik -
OST Terbaik -
Drama Novel Adaptasi Terbaik -
Anugerah BBNU Tonton -
Oppa Pilihan Tonton (Dengan kerjasama tvN) -


Menu Berbuka 8 Ramadan : Ayam Goreng Kunyit Berlada Dan Butterhead Lettuce

Lain macam panas ye harini. Masa tengah masak untuk berbuka pukul 6 lebih hujan lebat turun mencurah-curah tak semena-mena. Alhamdulillah, sejuklah sikit. Kalau tidak panas berpanjangan tak boleh bawa bincang panasnya.
Harini teringin makan lauk ayam goreng kunyit berlada. Tukar selera dari kebiasaan menu ikan dan bergoreng. Ayam goreng kunyit berlada ringkas-ringkas juga. Cuma yang lecehnya saya tumbuk guna lesung batu bahan tumisnya. Lebih sedap jika guna kaedah menumbuk ni kan.
Ala untuk porsi berdua mampu lagilah nak menumbuk. Untuk porsi besar kita blendkan aje.
baca juga :
resipi ayam goreng kunyit berlada

Ingatkan nak gandingkan dengan tumis taugeh dan tauhu. Sekali taugehnya tak elok daaa..Lecur pula. Tukar menu sayur kepada butterhead lettuce je. Senang tak perlu tumis. Tauhu yang tinggal tu nanti kita kawankan dia dengan tempe, kentang dan ikan bilis buat sambal tempe.
Atau kita jadikan tauhu sumbat pun senang juga. Kann...
Teringat ada orang kongsi tauhu sumbat yang dibeli di Bazaar. Timun dan taugeh dia cucuk kat tauhu tu. Boleh dikira taugeh dan timunnya. Itu bukan tauhu sumbat. Itu tauhu cucuk namanya.  Macam-macam ragam orang berniaga di Bazaar. Sabar je lah kalau mendapat yang tak setara dengan harganya tu.
Nak elakkan membazir dan berjimat, masak ringkas-ringkas pun okay dah. Lebih puas hati masak sendiri ikut selera sendiri. Contohnya macam ayam goreng kunyit berlada ni.
Selain tu nama lain dia, ayam masak kunyit serai, ayam masak kunyit berlada, ayam goreng berlada cili api, ayam masak goreng berlada serai. Bahan sama tapi nama berbeza. Wajib letak serai dan kunyit hidup baru sedap. Wangi je masa menumis bau serai.


Menu Berbuka 6 Ramadan : Ayam Kicap 3 Budak Gemok

Sejak viral
ayam kicap 3 budak gemok
, melekat terus nama tu ye sampai sekarang. Cuma hype dia dah kurang dah. Tapi masih sedap untuk dinikmati. Asal masak ayam kicap mesti nak gandingkan dengan timun jepun rangup dan sambal geprek.
Tak sah kalau tak ada gandingan dua tu. Ayam kicap kan rasa dia manis kicap gitu sesuailah dikawankan dengan sambal geprek yang pedas.
Hidangkan dengan timun jepun yang rangup. Sedap cicah dengan sambal geprek untuk pempedas macam kami. Senang juga hidangan begini, tak perlu nak menumis sayur. Timun sebagai ulaman pun dah cukup dah.
Ayam kicap 3 budak gemok ni antara menu berbuka puasa yang rajin saya buat. Cara masak ayam 3 budak gemok ni mudah je. Boleh tengok
resipi ayam kicap 3 budak gemok
 dalam entry yang lepas. Nak lagi senang kena sediakan stok
sambal geprek
 siap-siap. Lagi mudah kerja nak menyediakan hidangan berbuka.
Kalau masak ayam kicap suka letak hirisan bawang lebih sikit. Letak semasa menumis dan dihujung-hujung masakan. Hirisan bawang ni kita boleh jadikan lauk juga. Bukan sekadar hiasan.


Bab 3 : Mac 2023

Sekejapan 2 bulan berlalu. Tahu-tahu dah masuk
bulan Mac 2023
. Masuknya bulan Mac yang juga dalam bulan Syaaban menandakan bulan Ramadan semakin hampir. Tak lama lagi kita akan masuk bulan Ramadan pula. InshaAllah 1 Ramadan pada 23 Mac 2023 Umat Islam akan menunaikan ibadah puasa selama sebulan.
Doa bulan Syaaban
اللهُمَّ بَارِكْ لَنَا فِي رَجَبٍ وَشَعْبَانَ، وَبَارِكْ لَنَا وَبَلِّغْنَا رَمَضَانَ
Maksudnya :
Ya Allah, Kau berkatilah kami pada bulan Rejab dan Sya’ban dan Kau berkatikanlah kami dan sampaikanlah kami pada bulan Ramadhan.
Tengah malam tadi dah mula hujan lebat. Bangun subuh pagi ni hujan masih turun mencurah-curah tanpa ada tanda-tanda akan berhenti. Harap tak ada lah kawasan yang banjir. Dulu zaman sekolah kalau hujan pagi-pagi kemain liat nak pergi sekolah. Kan!
Hujan-hujan ni rasa nak tarik selimut semula tapi kalau ditarik tak jadi kerja dah. Haiphhh, jangan bermalas-malasan!
Bulan Mac juga anak-anak bakal masuk sekolah semula. Sekejap je rasanya cuti sekolah mac 2023 ni kan. Nama je sebulan. Esok dah nak masuk sekolah rasa macam baru je cuti sekolah. Begitulah dunia...kejap je masa berlalu.
Page 60/ 365
If you are looking for someone to believe in, looking in the mirror.
Masuk bulan baru macam biasa kita tengok cuti umum dan cuti sekolah. Bulan Mac cuma ada cuti awal Ramadan untuk Negeri Johor, Kedah dan Melaka. Selain tu, cuti umum untuk Negeri Terengganu dan Negeri Johor untuk cuti Hari Pertabalan dan Hari Keputeraan.
Cuti umum/ Public holidays Mac 2023
4 Mac (Sabtu) – Hari Pertabalan Sultan Terengganu (Terengganu)
23 Mac (Khamis) – Awal Ramadan (Johor, Kedah & Melaka)
23 Mac (Khamis) – Hari Keputeraan Sultan Johor (Johor)
Sambutan pada bulan Mac
Hari Khamis Kedua Mac – Sambutan Hari Buah Pinggang Sedunia (
World Kidney Day
)
8 Mac (Rabu) – Sambutan Hari Wanita Antarabangsa (
International Women's Day
)
14 Mac (Selasa) – Sambutan Hari Pi (
Pi Day
)
14 Mac (Selasa) – Sambutan Hari Tindakan Sungai Sedunia (
International Day of Action for River
)
15 Mac (Rabu) – Sambutan Hari Hak Pengguna Sedunia (
World Consumer Rights Day
)
20 Mac (Isnin) – Sambutan Hari Burung Pipit Sedunia (
World Sparrow Day
)
20 Mac (Isnin) – Sambutan Hari Kegembiraan Antarabangsa (
International Day of Happiness
)
21 Mac(Selasa) – Sambutan Hari Hutan Sedunia (
International Day of Forests
)
21 Mac (Selasa) – Sambutan Hari Menanam Pokok Sedunia (
World Planting Day
)
21 Mac (Selasa) – Sambutan Hari Penghapusan Diskriminasi Kaum Antarabangsa (
International Day for the Elimination of Racial Discrimination
)
21 Mac (Selasa)– Sambutan Hari Hutan Antarabangsa (
International Day of Forests
)
21 Mac (Selasa) – Sambutan Hari Down Syndrom Sedunia (
World Down Syndrome Day
)
21 Mac (Selasa) – Sambutan Hari Puisi Sedunia (
World Poetry Day
)
21 Mac (Selasa) – Sambutan Hari Kayu Sedunia (
World Wood Day
)
22 Mac (Rabu) – Sambutan Hari Air Sedunia (
World Water Day
)
24 Mac (Jumaat) – Sambutan Hari Tibi Sedunia (
World Tuberculosis Day
)
26 Mac (Ahad) – Sambutan Hari Ungu (
Purple Day
)
Banyak juga sambutan hari-hari tertentu di bulan Mac ni. Apa-apa pun semoga yang indah-indah di bulan Mac ni. Semoga segala urusan dipermudah oleh Allah SWT. Aamiin...


Telefilem Baju Berkancing Peniti (TV3)

Baju Berkancing Peniti
, telefilem Cerekarama TV3 ulang siaran pada hari Sabtu, 18 Mac 2023 pukul 10:00 malam di TV3. Telefilem Baju Berkancing Peniti , sebuah telefilem berkisarkan tentang kisah cinta sejati arahan Raja Ahmad Alauddin yang dibintangi pelakon-pelakon hebat seperti Datuk Rahim Razali, Normah Damanhuri, Lisdawati, Fauzi Nawawi, Nabila Huda dan ramai lagi.
TELEFILEM BAJU BERKANCING PENITI
Waktu siaran : Sabtu, 18 Mac 2023, pukul 10:00 malam
Siaran TV : Slot Cerekarama TV3
Penulis skrip : Azlina Pa'wan
Pengarah : Raja Ahmad Alauddin
Produksi : Country & Universal Sdn. Bhd.
PELAKON DAN WATAK
Datuk Rahim Razali sebagai Usup
Normah Damanhuri sebagai Cik Om
Lisdawati
Fauzi Nawawi
Nabila Huda
Hafeez Mikail
Aisya Hasna
Amirul Faqeem DFKL
SINOPSIS TELEFILEM BAJU BERKANCING PENITI
Kisah tentang Usup (Datuk Rahim Razali) dan Cik Om (Normah Damanhuri), pasangan yang saling mencintai umpama belangkas yang tidak dapat dipisahkan meskipun sudah mencecah usia 65 tahun.
Perasaan cinta dan kasih sayang mereka tidak pernah pudar. Bagi Usup, Cik Om tetap kelihatan jelita walaupun sudah berusia dan kuat berleter. Cik Om pula pasti akan merindui Usup jika berjauhan.
Setiap kali Usup demam atau cuma pening kepala, Cik Om akan berasa amat susah hati dan memberitahu Usup supaya ‘jangan mati dahulu’ kerana dia tidak berani untuk membayangkan bagaimana hendak meneruskan hidup tanpa Usup di sisinya.
Begitu juga dengan Usup. Segala urusan hidupnya dari segi makan, minum dan pakaian memang sudah biasa diuruskan oleh Cik Om. Malah, dia hanya akan memakai baju-baju yang dijahit isterinya.
Kehidupannya mula berubah apabila Cik Om meninggal dunia semasa menjahit pakaian untuknya. Baju kemeja yang telah siap dijahit tanpa butang itu menjadi kenangan terakhir bagi Usup terhadap isteri kesayangannya itu.
Selepas kematian isterinya, Cik Om. Usup tinggal bersendirian di rumah pusaka itu kerana banyak kenangan bersama isterinya di situ. Usup berat hati untuk berjauhan dengan kubur isterinya walaupun anak-anaknya menyuarakan pendapat agar Usup menjual sahaja rumahnya itu.
Akhirnya Usup berpindah ke Kuala Lumpur atas pujukan anak-anaknya yang risau tentang keadaannya yang tinggal berseorangan di rumah. Setelah duduk bersama dengan anak-anaknya, satu kejadian telah berlaku di rumah anak perempuannya, Arba’yah.
Usop merasakan dirinya hanya akan menyusahkan keluarga anak-anak dan menantunya. Dengan perasaan rindu akan Cik Om, Usup melangkah keluar dari rumah anaknya tanpa pengetahuan mereka dengan memakai baju terakhir yang dijahit oleh isterinya dan mengancingkan bajunya itu dengan jarum peniti.
Bagaimanakah kehidupan Usup selepas itu? Saksikan pengakhiran kisahnya di Slot Cerekarama TV3.


Telefilem Balasan Dosa Di TV9

Tonton
Telefilem Balasan Dosa
ulang siaran pada hari Isnin, 27 Mac 2023, pukul 8:30 malam
di Slot Skrin di 9 TV9. Telefilem Balasan Dosa dibarisi pelakon hebat iaitu Jasmin Hamid, Jalil Hamid, Nad Zainal, Octavia Menrose, Nadzmi Adhwa dan ramai lagi.
TELEFILEM BALASAN DOSA
Waktu siaran : Isnin, 27 Mac 2023, pukul 8:30 malam
Siaran TV : Slot Skrin di 9 TV9
Penulis skrip : Basri Musa
Pengarah : Rashid Sibir
Produksi : Rashbir Media Sdn. Bhd.
PELAKON DAN WATAK
Jalil Hamid, Jasmin Hamid, Nad Zainal, Octavia Manrose, Fahrin Ahmad, Nadzmi Adhwa, Liza Abdullah (pelakon udangan) dan ramai lagi.
Jalil Hamid sebagai Sahak
Jasmin Hamid sebagai Timah
Nad Zainal sebagai Aminah
Octavia Manrose sebagai Senah
Fahrin Ahmad sebagai Shahrul
Nadzmi Adhwa sebagai Nizam
Liza Abdullah
SINOPSIS TELEFILEM BALASAN DOSA
Timah telah terpengaruh dengan hasutan rakannya. Dia telah mendera Aminah dan menghalaunya. Sahak yang selalu menenangkan Aminah. Adakah Asnah juga memperlakukan Aminah yang dianggap sebagai kakak kandungnya, sama seperti perlakuan Timah?
Saksikan kesudahan cerita Telefilem Balasan Dosa di TV9.


Beli 2 Pint Aiskrim Baskin Robbins Dapat Ceramic Scooper Percuma!

Sempena birthday adik ipar dan juga pada hari yang sama merupakan wedding anniversary mereka, saya belanja 2 pint aiskrim Baskin Robbins dengan perisa love potion dan very berry strawberry.
Love potion sesuailah dengan acara birthday dan wedding anniversary. Very berry pula sebab favourite anak mereka yang sukakan strawberry.
Saya order dari kejauhan je menggunakan perkhidmatan perkhidmatan foodpanda. Sekarang ni dok jauh pun kita boleh meraikan sekali.
Masa pilih menu untuk adik ipar dan biras tu, saya perasan ada limited time offer package. Beli 2 pint aiskrim Baskin Robbins dapat ceramic scooper FREE! Pakej tu lah saya pilih untuk mereka. Dapat juga percuma ceramic scooper yang comel lagi menarik.
Dah beli untuk mereka, ehhh..kita pula tergoda macam nak membeli juga. Buatlah alasan pada suami macam teringin nak makan aiskrim love potion. Padahal tujuan utamanya nak juga ceramic scooper tu juga. Sambil-sambil orang kata.
Encik suami balik singgahlah di Baskin Robbins Seremban Gateway. Sekali katanya itu pakej untuk foodpanda je. Haiyaaa...ingatkan ada dekat kedai sekali. Tak pasal-pasal kena order food delivery by foodpanda. Maka, baliklah encik suami dengan tangan kosong.
Saya order terus melalui foodpanda. Lebih kurang 20 minit macam tu, sampailah bungkusan Baskin Robbins dengan beg kertas yang cukup besar juga. Ehh..biasa order paper beg slim je. Sekali dapat besar gedabak. Patutlah masa biras whatsapp gambar dah dapat bungkusan tu macam nampak besar. Rupanya memang besar.
Patutlah besar pun sebab pakej ni dapat sekali dengan kotak. Biasa beli tak ada kotak pun. Scooper juga diletakkan dalam kotak yang berasingan.
Tak lupa juga ada ais kering untuk elakkan aiskrim cair dalam perjalanan demi menjaga kebekuan aiskrim.
Setiap satu pint 350gram. Boleh pilih 2 flavours dalam 1 pint. Tapi saya pilih satu pint satu flavour.
Pilihan saya dah tentulah love potion. Kadang tak tahu nak pilih flavour apa sebab semuanya sedap-sedap tak boleh nak menolak. Love potion ni macam manis manis masam tu. Sedap! Saya suka.
Love potion
Cupid's white chocolate and raspberry ice creams swirled with a raspberry ribbon and loaded with raspberry-filled chocolate cups and chocolate chips.
Pilihan encik suami, maui brownie madness. Nak perisa yang coklat katanya.
Maui brownie madness
Chocolate frozen yogurt with chunks of brownie and macadamia nuts, ribboned with chocolate fudge.

Ceramic scoopper yang comel lagi menarik ni besar dan berat. Kena jaga bagai menatang minyak yang penuh ni. Sekali jatuh memang pecahlah. Ceramic kan, bukan plastik.
Dari pandangan sisinya, cantik terletak dan sangat pratikal. Tak kena pada permukaan bawah.

Bahagian pemegang pun cantik curve dan cop tu yang nampak eksklusif sangat. Tak pasti limited edition atau ada dijual.

Antara flavours aiskrim Baskin Robbins yang sedap mengikut selera saya,
Cookies n Cream Baskin Robbins cake
Macadamia Nuts 'n Cream
Mint chocolata chip
Nutty salted caramel
Harga aiskrim Baskin Robbins promotion untuk 2 pint 350 gram setiap satu dengan percuma ceramic scooper tak termasuk caj delivery, RM78.


10 K-Dramas Best Bulan Mac 2023

Annyeonghaseyo yorobun! Peminat K-Drama sekalian, bulan Mac ini akan disajikan dengan Korean Drama yang best-best. Paling yang dinantikan adalah Drama The Glory Part 2. Tak sabar nak tahu pengakhirannya.
Antara K-Dramas best yang menarik bulan Mac 2023 seperti disenaraikan di bawah.
10 K-Dramas Menarik Pada Mac 2023
1. DELIVERY MAN (1 Mac)
Yoon Chan Young memainkan watak Seo Young Min, seorang pemandu teksi yang sanggup memandu ke mana-mana asalkan dia dibayar. Setelah memulakan perniagaan “teksi untuk hantu”, dia menjadi seorang penghantar yang menyelesaikan kehendak pelanggan “istimewa”nya.
Bang Minah sebagai Kang Ji Hyun, hantu yang mendapat tumpangan percuma dengan teksi Young Min. Dia telah hilang ingatan, tidak tahu siapa dirinya tetapi dia tidak tahan dengan ketidakadilan. Atas sebab yang tidak diketahui, dia “melekat” dengan teksi Young Min dan akhirnya membuka perniagaan “teksi untuk hantu” bersama Young Min.
Selain Yoon Chan Young dan Bang Minah, Do Gyu Jin turut membintangi kdrama sebanyak 16 episod ini sebagai Kim Min Seok rakan doktor Bang Minah
2. DIVORCE ATTORNEY SHIN (4 Mac)
Berdasarkan webtoon dengan nama yang sama, drama sebanyak 12 episod ini mengisahkan bergolakkan hidup yang berlaku kepada Shin Sung Han (Cho Seung Woo) yang pada asalnya adalah seorang professor muzik di Jerman, kemudian menukar kerjaya menjadi seorang peguam pakar dalam perceraian setelah berlaku satu insiden tragis.
Sebagai peguam perceraian, Shin Sung Han berusaha membantu mereka yang memerlukan dan menegakkan kebenaran.
Pelakon : Cho Seung Woo, Han Hye Jin, Kim Sung Kyun, Jung Moon Sung dan ramai lagi.
3. OASIS (6 Mac)
Berlaku ketika zaman pergolakkan Korea Selatan antara tahun 80-an dan 90-an. Ia menggambarkan kisah kehidupan yang kejam, dendam, dan konflik anak muda yang terpaksa mengejar kuasa serta kekayaan dengan apa cara sekalipun dalam era yang dipenuhi dengan nilai sosial yang salah.
Drama sebanyak 16 episod ini dibintangi oleh Jang Dong Yoon, Seol In Ah, Choo Young Woo dan ramai lagi.
4. THE GLORY PART 2 (10 Mac)
Berikutan kejayaan The Glory bahagian 1, drama ini bakal kembali untuk bahagian kedua sebanyak 8 episod di Netflix bagi meneruskan plot balas dendam Dong Eun terhadap orang yang membulinya.
Pelakon : Song Hye Kyo, Lee Do Hyun, Lim Ji Yeon, Jung Sung II, Cha Joo Young, Park Sung Hoon, Kim Hieora, Kim Gun Woo dan Yeom Hye Ran.
5. PANDORA : BENEATH THE PARADISE (11 Mac)
Pandora Beneath The Paradise membawa kisah pembalasan dendam Hong Tae Ra (Lee Ji Ah) yang telah kehilangan memori serta masa lalunya, dimana kemudian dia menyadari bahawa hidupnya yang sempurna itu rupanya “Indah Khabar Dari Rupa”. Selama ini hidupnya telah diatur untuk kepentingan seseorang demi mencapai rancangan jahat mereka.
Drama bergenre thriler misteri sebanyak 16 ini dibintangi oleh Lee Ji Ah, Lee Sang Yoon, Jang Hee Jin, Park Ki Woong, Bong Tae Kyu dan ramai lagi.
6. A SECRET WOMAN (13 Mac)
Mengisahkan nasib malang seorang isteri yang menjadi buta kerana suaminya dan skandalnya, tidak lama kemudian menjadi lumpuh akibat Sindrom Terkunci atau “Locked In Syndrome”. Dalam perjalanannya untuk membalas dendam dan menemui kebenaran, dia bekerjasama dengan seorang pewaris kaya.
A Secret Woman akan ditayangkan di Netflix & KBS2 ini dibintangi oleh Shin Go Eun, Choi Yoon Young, Lee Chae Young, Lee Sun Ho, Han Ki Woong, Lee Eun Hyung, Choi Jae Sung, Hong Il Kwon, Bae Do Hwan dan Hong Seok Cheon.
7. THE REAL DEAL HAS COME! (25 Mac)
Kdrama ini mengisahkan tentang wanita hamil yang belum berkahwin Oh Yeon Doo harus membesarkan anaknya seorang diri tanpa kehadiran seorang lelaki bergelar suami.
Takdir menemukan Yeon Doo dengan Gong Tae Kyung seorang doktor pakar perempuan yang masih bujang yang mana kemudian mereka membuat perjanjian kontrak palsu yang membawa mereka dalam perjalanan menuai cinta, kehamilan, dan membesarkan anak.
Pelakon : Baek Jin Hee, Ahn Jae Hyun, Kim Sa Kwon, Cha Joo Young, Cha Hwa Yun, dan Choi Dae Chul.
8. JOSEON LAWYER (31 Mac)
Drama berlatarbelakangkan zaman dinasti Joseon sebanyak 16 episod ini mengisahkan tentang seorang peguam Kang Han Su (Woo Do Hwan) membalas dendam atas kematian ibu bapanya dalam masa sama terperangkap dalam hubungan cinta dengan seorang puteri dan persahabatan dengan seorang hakim.
Pelakon : Woo Do Hwan, Bona, Cha Hak Yeon dan ramai lagi.
9. DUTY AFTER SCHOOL (TBA Mac)
Kdrama sebanyak 10 episod ini diadaptasi dari webtoon dengan nama sama terbitan pada 2014-2015 oleh Ha Il-kwon, menyajikan sebuah genre Thriller Misteri berlatarbelakangkan sekolah.
Sekumpulan pelajar sekolah dan tentera harus berjuang melawan makhluk misteri yang muncul dari langit. Ramai manusia terkorban akibat dari serangan makhluk itu.
Pelakon : Shin Hyun Soo, Im Se Mi, Kim Ki Hae dan ramai lagi.
10. ROMANTIC GUEST HOUSE (31 Mac)
Drama sejarah berlatarbelakangkan dinasti Joseon, mengisahkan tiga jejaka merungkai misteri kehilangan seseorang 13 tahun lalu dan mereka jatuh cinta dengan pemilik penginapan yang menumpangkan mereka sebelum peperiksaan sarjana mereka.
Romantic Guest House akan datang di SBS TV & Netflix ini dibintangi oleh Shin Ye Eun sebagai Yoon Dan-O, Ryeo Un sebagai Kang San, Kang Hoon Kim Shi-Yeol, dan Jung Gun Joo sebagai Jung Yoo-Ha.
Selamat menonton!


Buah Sayur Pucuk Manis

Sambil perhati pokok-pokok bunga di kebun bunga mak, nampak pokok pucuk manis yang meriah dengan buahnya. Pucuk manis, nama lainnya orang panggil cekur manis atau cekuk manis. Daunnya tak berapa nak lebat. Kalau lebat, boleh juga petik jadikan lauk sayur pucuk manis tumis.
Sebenarnya pokok pucuk manis bukan lagi baru ditanam. Rupanya dah pernah
tuai sayur pucuk manis
 yang mak tanam tahun 2019. Lama betul pokok pucuk manis ni bertahan di situ.
Selain buahnya berwarna putih kuning ada juga berwarna merah jambu. Tak pasti buahnya dah matang, boleh makan atau dijadikan benih. Siapa tahu bolehlah tolong komen buat tambah ilmu.
Pucuk manis ini sejenis sayur yang sangat berkhasiat. Digunakan sebagai herba bagi masyarakat Asia Selatan dan Asia Tenggara sejak dahulu lagi. Akan tetapi tidak digalakkan makan mentah. Perlu dimasak terlebih dahulu.
Ikut resipi orang dulu-dulu, pucuk manis sedap dimasak bening, masak lemak putih, tumis goreng dan sebagainya. Sedap juga masak lemak putih bersama labu. Tapi saya suka masak tumis pedas sebab pucuk ni manis lawan dengan pedas ngam lah tu.


Telefilem Budak Pam Minyak (TV1)

Telefilem
Budak Pam Minyak
 lakonan Rahhim Omar, Syed Irfan, Fazlina Ahmad Daud, Irfan Danial, Wan Sharmila dan Ummi Umairah akan bersiaran pada hari Sabtu, 4 Mac 2023 pukul 10:00 malam di Slot Panggung RTM TV1.
TELEFILEM BUDAK PAM MINYAK
Waktu Siaran : Sabtu, 4 Mac 2023, pukul 10:00 malam
Siaran TV : Slot Panggung RTM TV1
Penulis skrip : Puovin & Tommy Loh
Pengarah : Adon Gadok
Produksi : Allout Pictures Sdn. Bhd.
Telefilem Budak Pam Minyak pukul 10:00 di TV1
PELAKON
Rahhim Omar
Syed Irfan
Fazlina Ahmad Daud
Irfan Danial
Ummi Umairah
Wan Sharmila
SINOPSIS TELEFILEM BUDAK PAM MINYAK
Kisah tentang Amir yang mewarisi kerja bapanya di stesen minyak Pak Abu. Amir merasakan kerjanya sangat mencabar kerana banyak kerja harus dilakukan sendiri termasuk membersih dan melayan kerenah pelanggan. Ia juga seolah mengimbau kenangan bersama arwah bapanya.
Memandangkan Amir suah tiada ibu bapa, Pak Abu telah menjaga Amir seperti anakya sendiri hingga dia mewariskan perniagaan stesen minyak kepada Amir.
Saksikan kesudahan kisah Budak Pam Minyak di TV1.


Drama Bukan Puteri Lindungan Bulan (TV3)

Bukan Puteri Lindungan Bulan
, sebuah drama melayu bersiri 40 episod adaptasi novel Bukan Puteri Lindungan Bulan karya Liana Afiera Malik lakonan Janna Nick, Hisyam Hamid, Amar Baharin, Niena Baharun, Afifah Nasir dan ramai lagi.
Drama Bukan Puteri Lindungan Bulan episod 1 mula bersiaran pada 21 Mac 2023 pukul 10:00 malam di Slot Samarinda TV3. Bukan Puteri Lindungan Bulan akan bersiaran setiap hari Isnin hingga Jumaat.
DRAMA BUKAN PUTERI LINDUNGAN BULAN
Jumlah episod : 40
Mula siaran : 21 Mac 2023
Waktu Siaran : Isnin-Khamis, pukul 10:00 malam
Siaran TV/ Platform penstriman : Slot Samarinda TV3
Penulis skrip : Eenaz Mokhtar
Pengarah : Mohd Fazli Yahya @Pali Yahya
Produksi : Global Station Sdn. Bhd.
PELAKON DAN WATAK
Janna Nick sebagai Lara
Hisyam Hamid sebagai Zafir
Amar Baharin sebagai Zakuan
Niena Baharun sebagai Farah
Afifah Nasir sebagai Sabrina
Shah Iskandar sebagai Lukman
Zarina Zainuddin sebagai Datin Fariza
Azhar Amir
Nasz Sally
Danish Iskandar
SINOPSIS DRAMA BUKAN PUTERI LINDUNGAN BULAN
Mengisahkan tentang Larasati Aisya seorang gadis yang berjiwa besar, hidup dalam penuh kemewahan tetapi penuh pancaroba. Lara terpaksa berhenti daripada pelajaran kerana perlu menguruskan perniagaan arwah bapanya.
Ibunya, Datin Fariza telah berkahwin dengan sahabat rapat bapanya membuatkan Lara berjauh hati dan renggang dengan ibunya. Mempunyai teman lelaki bernama Zafir seorang yang penyayang serta sangat memahami diri Lara.
Lara mempunyai seorang abang iaitu Luqman Aliff (Luke). Perkahwinan Lukman Alif dengan Sabrina mencetuskan konflik antara Lara dan kakak iparnya itu yang digambarkan sebagai seorang yang materialistik serta curang.
Lara amat tidak sebulu dengan beliau apatah lagi selepas Sabrina sama-sama bekerja di syarikat Lara. Sabrina mempunyai hubungan intim dengan Zakuan.
Peristiwa Lara diperkosa oleh Zakuan telah membawa kepada pernikahan Lara dan Zafir. Ketika mengandung muncul pula kekasih lama Zafir, Tengku Farah yang membawa kepada pernikahan mereka berdua. Kemuncak cerita Zafir terpaksa berpisah dengan Lara atas desakan Farah.


Telefilem Buku Cinta Abah (TV3)

Tonton
Telefilem Buku Cinta Abah
 ulang siaran pada hari Sabtu, 11 Mac 2023, pukul 10:00 malam di Slot Cerekarama TV3. Telefilem Buku Cinta Abah lakonan Vadinah Imran, Faizal Hussein, Aeril Zafrel, Arash Mohd, Jasmin Hamid dan ramai lagi.
TELEFILEM BUKU CINTA ABAH
Waktu siaran : Sabtu, 11  Mac 2023, pukul 10:00 malam
Siaran TV : Slot Cerekarama TV3
Penulis skrip : Tok Uban
Pengarah : Amie Maziah
Produksi : Quiara One Production Sdn. Bhd.
PELAKON DAN WATAK
Faizal Hussein
Vadinah Imran
Aeril Zafrel
Arash Mohd
Jasmin Hamid
Hanna Aqeela
Ku Faridah
Fariz Isqandar
SINOPSIS TELEFILEM BUKU CINTA ABAH
Mengisahkan tentang Aizad, seorang pengarang di sebuah syarikat penerbitan novel dan kini sedang mencari bahan-bahan baharu untuk dibukukan. Pada suatu hari, dia telah menerima sebuah buku yang ditulis sendiri oleh seorang banduan.
LAGU TEMA (OST) TELEFILEM BUKU CINTA ABAH
Lagu :Tetap Dalam Jiwa
Penyanyi : Isyana Sarasvati
Lagu :Kau Curangi Aku
Penyanyi : Nirvana Band


Cara Buat Semakan Keputusan UPKK MPKAFA 2022/ 2023 Secara Online Dan SMS

Keputusan Ujian Penilaian Kelas KAFA (UPKK) Modul Penilaian Kelas Al-Quran dan Fardhu Ain (MPKAFA) 2023 akan diumumkan pada hari Khamis, 9 Mac 2023 seperti yang telah dimaklumkan oleh
Jabatan Kemajuan Islam Malaysia (JAKIM)
 pada 2 Mac 2023 yang lalu.
Semakan keputusan UPKK MPKAFA 2022 bagi ujian amali dan lisan yang dijadualkan bermula 9 Mei 2022 sehingga 31 Oktober 2022.
Jadual UPKK 2022
Jadual UPKK 2022 yang dikongsikan oleh JAKIM
Amali : 9 Mei hingga 30 September 2022
Solat
Penghayatan Cara Hidup Islam
Lisan : 10 hingga 31 Oktober 2022
Ujian Lisan Tadarus & Tilawah
Hafazan
Tafsir
Tarikh Keputusan UPKK 2022/ 2023
Khamis, 9 Mac 2023
Semakan Keputusan UPKK MPKAFA 2022 / 2023
Ibu bapa boleh membuat semakan keputusan UPKK secara online atau melalui Sistem pesanan ringkas SMS (Short Message Service). Semakan keputusan akan dibuka bermula pukul 11:00 pagi 9 Mac 2023.
Sistem semakan Keputusan UPKK 2022 secara dalam talian (online) hanya akan dibuka pada tarikh keputusan diumumkan oleh Jabatan Kemajuan Islam Malaysia (JAKIM).
Berikut cara buat semakan keputusan UPKK MPKAFA sesi 2022/ 2023
Keputusan Ujian Penilaian Kelas KAFA (UPKK)  boleh disemak melalui 2 kaedah berikut :
KAEDAH 1 : SEMAKAN ONLINE DI PORTAL SIMPENI
Portal Rasmi Sistem Maklumat Pendidikan Islam (SIMPENI) JAKIM
Link 1 :
simpeni.islam.gov.my

atau
Link 2 :
https://simpeni.islam.gov.my/index.php?pages=semakan/semakan_upkk_kafa
KAEDAH 2: SEMAKAN MELALUI SMS 15888
Melalui khidmat sistem pesanan ringkas SMS (Short Message Service)
Taip :
UPKK <jarak> NO MYKID dan hantar ke 15888
atau
Taip :
UPKK <jarak> NO. SIJIL LAHIR dan hantar ke 15888
Apakah UPKK (Ujian Penilaian Kelas KAFA)
Ujian Penilaian Kelas KAFA atau singkatannya UPKK, ujian untuk menilai tahap kemahiran, kebolehan dan penghayatan murid-murid tahun 5 dalam bidang pengajian Al-Quran, Ulum Syariah (Aqidah dan Ibadah), Sirah, Adab ( Akhlak Islamiyah), Jawi dan Khat dan Asas Lughatul Quran.
8 Subjek dalam Peperiksaan Ujian Penilaian Kelas KAFA (UPKK)  :
Amali Solat
Penghayatan Cara Hidup Islam (PCHI)
Tilawah Al-Quran
Pelajaran Jawi dan Khat
Sirah
Ulum Syariah (Ibadah & Aqidah)
Adab (Akhlak Islamiah)
Lughah Al-Quran
Kelebihan Peperiksaan UPKK
UPKK kini masih relevan dan terbukti menerusi pertambahan calon setiap tahun yang menunjukkan kesedaran bagi menjadikan KAFA (Kelas Al-Quran dan Fardhu Ain) sebagai pengukuhan ilmu Islam.
Peperiksaan UPKK dijadikan sokongan untuk kemasukan ke 60 buah Sekolah Menengah Kebangsaan Agama di bawah Kementerian Pendidikan sebagai pilihan ibu bapa.
Keputusan UPKK juga boleh dijadikan kelebihan untuk kemasukan ke 12 buah sekolah berasrama penuh integrasi dan tiga buah Sekolah Menengah Agama Persekutuan.
Didoakan anak-anak tetap tenang sehingga keputusan keluar. Apapun jua keputusannya, jangan lupa untuk bersyukur pada Allah. Allah izinkan dapat menduduki peperiksaan UPKK tahun 2022.
Semoga berjaya seterusnya, dunia akhirat


Dapat Hadiah SofeaRose Long Shawl

Birthday bukan sebulan, dia dah jadi birthday sepanjang tahun gitu. Walaupun bulan birthday Februari dah berlalu, bulan Mac masih ada rezeki dapat hadiah birthday. Ini namanya birthday sepanjang tahun. Bukan lagi birthday sebulan macam raya sebulan.
Bak kata pepatah, rezeki jangan ditolak, musuh jangan dicari. Orang memberi kita terima dengan hati yang terbuka. Dapat hadiah SofeaRose long shawl dari adik ipar. Tahu-tahu dia bagi hadiah masa singgah dengan mak.

Cantik ye kotak tudung SofeaRose ni. Exclusive, kukuh dan menarik designya.

Kotak didatangkan bersama beg kertas yang menarik dan juga kad ucapan birthday.
Didepan kad ucapan tertulis Luxurious gift. Ya, memang terasa Luxurious gift sangat dapat sehelai tudung dengan kotak dan beg kertas macam ni.
Tak lupa, ucapan belated birthday.
Buka-buka dapat long shawl SofeaRose berwarna peach puff kalau tak silap lah. (check kat website). Jenis material yang berkualiti dan berat. Flowy dan berat best pakai macam
shawl basic premium Alhumaira
 yang saya suka beli.
Bukan biasa-biasa dia punya label tag. Exclusive tag gold dengan batu bling bling.
Terima kasih adik ipar bagi hadiah. Semoga dilimpahi rezeki melimpah ruah yang berpanjangan dengan segala keberkatan. Aamiin...
Boleh buat tudung raya ni tapi baju raya nan hado lagi untuk matching-matching. Ada yang berkenan, overprice pula. Harga baju raya zaman sekarang dah harga kayangan dah.


Daun Mas Cotek Batik Bentuk Love

Balik kampung tak sah kalau tak memotret gambar tanaman di kebun bunga mak. Kebun bunga mak yang dah macam nursery tu. Macam-macam jenis pokok ada. Kadang kalau ada tetamu datang, jenis minat bunga mesti minta mak benih bunga.
Sejak dah malas nak membela bunga ni, dah malas nak angkut pokok bunga mak. Mak nak bagi sekali dengan pasu pun saya tolak mentah-mentah. Risau nanti bawa balik bandar pokok tak pandai nak hidup.

Masa tolong mak susun-susun pasu bunga, berkenan pula dengan pokok mas cotek batik ni, bentuk daunnya seperti bentuk love. Berhenti sekejap terus ambil gambar. Teruja tengok daun pokok mas cotek batik bentuk love yang unik lain dari yang lain.
Nama saintifik pokok mas cotek batik ialah Ficus Triangularis Variegata. Jenis Variegata ni daunnya lebih dari 2 warna.
Pokoknya agak besar. Mak tanam dalam pasu besar. Akar dia sampai tembus ke tanah bawa pasu. Jenuh juga nak potong akar yang besar masa pindahkan ke tempat baru dekat tingkap ni. Nampak cantik bila daunnya rimbun begini kan.
Tapi bila musim panas baru-baru ni balik kampung, daunnya yang rimbun hampir togel dibuatnya. Orang kata ada khasiat mas cotek batik terutamanya khasiat mas cotek untuk wanita. Tak tahulah apa khasiatnya. Nak tahu, kena kajilah.


Doa Menyambut Ketibaan Bulan Ramadhan

Beberapa hari lagi kita akan bertemu
Bulan Ramadhan 1444H/ 2023
 yang dinantikan umat Islam. Bulan Ramadhan, bulan suci yang dipenuhi keberkatan. Setiap amalan kebaikan yang dilakukan akan mendapatkan balasan berlipat kali ganda.
Bersempena dengan kedatangan Ramadhan, marilah kita persiapan diri menyambut ketibaan bulan Ramadhan. Tak lupa juga untuk berdoa diberi peluang bertemu Ramadhan pada tahun ini.
baca juga :
10 tips persiapan menuju Ramadhan
niat puasa dan doa berbuka puasa Ramadhan
DOA MENYAMBUT KETIBAAN BULAN RAMADHAN JAKIM
بِسْمِ اللهِ الرَّحْمَـٰنِ الرَّحِيْمِ الْحَمْدُ ِللهِ رَبِّ الْعَالَمِيْنَ وَرَبِّ الْعَرْشِ الْعَظِيْمِ الْمَلِكِ الْقُدُّوْسِ السَّلاَمِ الْمُؤْمِنِ وَالصَّلاَةُ وَالسَّلاَمُ عَلَى سَيِّدِنَا مُحَمَّدٍ، الأَمِيْنِ المَبْعُوْثِ رَحْمَةً لِلْعَالَمِيْنَ.
Ya Allah, sesungguhnya kami memohon kepada-Mu pemeliharaan dan keamanan dalam memasuki bulan Ramadhan yang akan menjelang tidak lama lagi. Bersempena Majlis Sambutan Ketibaan Bulan Ramadhan pada kali ini, kami menadah tangan dengan penuh pengharapan dan rendah diri agar kami dikurniakan kesihatan dan kekuatan, jiwa yang tenang dan tenteram. Hiasilah hati kami dengan sifat syukur, redha, sabar, ikhlas, amanah dan bertanggungjawab, tekad dan azam yang tinggi untuk terus berjaya serta dapat menjalankan tugas sebagai hamba-Mu ya Allah.
Ya Allah, bantulah kami dalam menjalankan urusan agama kami, elokkanlah urusan dunia kami, yang padanya tempat kami mencari kehidupan. Elokkanlah urusan akhirat kami, yang padanya tempat kami akan kembali untuk selama-lamanya. Jadikanlah kehidupan kami ini sebagai tambahan segala kebaikan kepada kami, dan jadikanlah kematian kami sebagai ketenangan kepada kami dari segala kejahatan. Sesungguhnya kami ingin kembali kepada-Mu dengan jiwa yang tenang.
Ya Allah, berkatilah kami, rahmatilah kami dan tekunkanlah kami dalam melaksanakan ibadah puasa Ramadhan yang bakal tiba nanti. Perbaikilah segala keadaan dan akhlak kami serta segala amal kami dalam berpuasa Ramadhan. Panjangkanlah usia kami dengan keberkatan Ramadhan. Perbaikilah akhlak kami dengan ketibaan Ramadhan. Jadikanlah puasa kami mengikut segala puasa yang dilakukan oleh Nabi kami, Nabi Muhammad S.A.W.
Ya Allah, pertemukanlah kami dengan Ramadhan yang bakal menjelang tidak lama lagi. Kurniakanlah kepada kami rezeki yang halal lagi diberkati, kekuatan dan kesabaran dalam menempuh dugaan di sepanjang bulan Ramadhan yang penuh keberkatan, penuh kerahmatan dan penuh keampunan itu nanti. Moga-moga nanti kami berpeluang melaksanakan ibadah dengan penuh kesungguhan dan keikhlasan bagi merebut seribu ganjaran yang telah engkau janjikan.
اللَّهُمَّ اجْعَلْ جَمْعَنَا هَذَا جَمْعًا مَرْحُوْمًا وَتَفَرُّقَنَا مِنْ بَعْدِهِ تَفَرُّقًا مَعْصُوْمًا. وَلاَ تَجْعَلْ فِيْنَا وَلاَ مَعَنَا شَقِيًّا وَلاَ مَطْرُوْدًا وَلاَ مَحْرُوْمًا.رَبَّنَا ءَاتِنَا فِى الدُّنْيَا حَسَنَة وَفِى اْلآخِرَةِ حَسَنَةً وَقِنَا عَذَابَ النَّارِ .وَصَلَّى الله ُعَلَى سَيِّدِنَا مُحَمَّدٍ وَعَلَى ءَالِهِ وَصَحْبِهِ وَسَلَّمَ .وَالْحَمْدُ ِللهِ رَبِّ الْعَالَمِيْنَ.
Doa di atas dikongikan oleh Bahagian Dakwah, JAKIM. Selain itu, berikut doa yang dikongsikan oleh bahagian Mufti Wilayah Persekutuan.
DOA RAMADHAN 1
Anas bin Malik RA berkata : “Rasulullah ﷺ berdoa sebaik sahaja datangnya bulan Rejab.”
اللهُمَّ بَارِكْ لَنَا فِي رَجَبٍ وَشَعْبَانَ، وَبَارِكْ لَنَا فِي رَمَضَانَ
Maksudnya : “Ya Allah berkatilah bagi kami pada bulan Rejab dan Sya’ban serta berkatilah kami juga pada bulan Ramadhan”—
Riwayat Ahmad di dalam Musnadnya (2346)
DOA RAMADHAN 2
Daripada Talhah bin Ubaidillah RA, Rasulullah ﷺ berdoa apabila melihat anak bulan Ramadhan.
اللهُمَّ أَهِلَّهُ عَلَيْنَا بِالْيُمْنِ وَالْإِيمَانِ، وَالسَّلامَةِ وَالْإِسْلامِ، رَبِّي وَرَبُّكَ اللهُ
Maksudnya : “Ya Allah, naungilah kami dengan keamanan dan keimanan serta keberkatan, keselamatan dan kesejahteraan. Tuhanku dan tuhanmu adalah Allah.”—
Riwayat Ahmad di dalam Musnadnya (1397).
Syeikh Ahmad Syakir mengatakan isnadnya hasan manakala Syeikh Syu’aib al-Arnaut mengatakan hadith ini hasan dengan syawahid yang lain.
DOA RAMADHAN 3
Begitu juga dikatakan ramai di kalangan salaf al-soleh berdoa untuk mendapatkan Ramadhan supaya diisi dengan pelbagai amalan yang soleh. Antara doa mereka ialah:
اللَّهُمَّ سَلِّمْنِي لِرَمَضَانَ، وَسَلِّمْ رَمَضَانَ لِي، وَتَسَلَّمْهُ مِنِّي مُتَقَبَّلًا
Maksudnya : “Ya Allah, sejahterakanlah aku sehingga datangnya Ramadhan, sejahterakanlah Ramadhan bagiku dan terimalah dariku (ibadat pada bulan itu).”—
Diriwayatkan oleh al-Tabarani di dalam al-Du’a (913) dan Abu Nu’aim al-Asbahani di dalam Hilyah al-Auliya’ (3/69)
Hendaklah kita merasa gembira dengan Ramadhan yang bakal menjelma dengan tawaran tuhan yang lumayan. Sebaliknya golongan munafiq pula merasa gelisah, buntu dengan Ramadhan.
Maka benarlah sabda Nabi ﷺ :
أَظَلَّكُمْ شَهْرُكُمْ هَذَا بِمَحْلُوفِ رَسُولِ اللهِ، مَا مَرَّ بِالْمُؤْمِنِينَ شَهْرٌ خَيْرٌ لَهُمْ مِنْهُ، وَلَا بِالْمُنَافِقِينَ شَهْرٌ شَرٌّ لَهُمْ مِنْهُ، إِنَّ اللهَ عَزَّ وَجَلَّ لَيَكْتُبُ أَجْرَهُ وَنَوَافِلَهُ مِنْ قَبْلِ أَنْ يُدْخِلَهُ، وَيَكْتُبُ إِصْرَهُ وَشَقَاءَهُ مِنْ قَبْلِ أَنْ يُدْخِلَهُ
Maksudnya : “Allah SWT naungkan kepada kamu dengan berlabuhnya bulan Ramadhan ini dengan Rasulullah ﷺ bersumpah: “Tiadalah berlalu ke atas orang Islam bulan yang lebih baik bagi mereka daripada bulan Ramadhan dan tidaklah kepada munafiq itu lebih teruk daripada bulan Ramadhan. Sesungguhnya Allah ﷻ menulis pahala ganjarannya sebelum menjelmanya bulan dan juga menulis dosa serta kehinaan sebelum masuknya bulan Ramadhan.”—
Riwayat Ahmad di dalam Musnadnya (8870) & Ibn Khuzaimah di dalam Sahihnya (1884). Sanadnya dho’if kerana terdapatnya Tamim maula Abu Rumanah.
Sumber :
Bahagian Dakwah, JAKIM
 |
Muftiwp
Bulan Ramaadhan bulan yang mulia penuh berkat, rahmat dan pengampunan jauh lebih istimewa jika dibandingkan dengan bulan-bulan yang lain. Marilah kita merebut ganjaran pahala yang berlipat kali ganda di bulan Ramadhan.